open-index/open-wikipedia-markdown huggingface dataset:
പേരൂർത്തോട്

കേരളത്തിലെ കോട്ടയം ജില്ലയിൽ കാഞ്ഞിരപ്പള്ളി ബ്ലോക്കിൽ, എരുമേലി ഗ്രാമപഞ്ചായത്തിന്റെ കീഴിലുള്ള ഒരു ചെറിയ ഗ്രാമമാണ് പേരൂത്തോട് എന്നും അറിയപ്പെടുന്ന **പേരൂർത്തോട്.** 

## വിവരണം
ശബരിമല വനത്തിലൂടെ ഒഴുകുന്ന ഒരു ചെറിയ അരുവിയായ പേരൂർ തോടിന്റെ പേരിലാണ് ഗ്രാമം അറിയപ്പെടുന്നത്. എരുമേലിയിൽ നിന്ന് ഏകദേശം 3.2 കിലോമീറ്റർ അകലെയാണിത്. എരുമേലിയിൽ നിന്നാരംഭിക്കുന്ന ശബരിമലയിലേക്കുള്ള പരമ്പരാഗത പാത പേരൂർത്തോട് വഴിയാണ് കടന്നുപോകുന്നത്. ഈ കാനനപാതയുടെ ചില ഭാഗങ്ങൾ വാണിജ്യ ഗതാഗതത്തിനായി പിന്നീട് ടാർ പാതയായി മാറി. മഹിഷീ നിഗ്രഹവേളയിൽ അയ്യപ്പൻ ഇവിടെ വിശ്രമിച്ചുവെന്നാണ് ഐതിഹ്യം. ഭക്തർ ഇവിടെ ഭിക്ഷ നൽകുകയും പുഴയിലേക്ക് അരി ഇടുകയും അടുത്ത പ്രധാന സങ്കേതമായ കാളകെട്ടിയിലേക്കുള്ള യാത്ര തുടരുകയും ചെയ്യുന്നു. യാത്രാമദ്ധ്യേ ഇരുമ്പൂന്നിക്കരയിൽ ശിവന്റെയും മുരുകന്റെയും പ്രതിഷ്ഠയും കൂടാതെ ബാല ഭദ്ര ദേവിയുടെ ഒരു ക്ഷേത്രവുമുണ്ട്. പേരൂർത്തോടിനപ്പുറമുള്ള കാടാണ് ശബരിമല പൂങ്കാവനം എന്നറിയപ്പെടുന്നത്..

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഇംഗ്ലീഷ് എഫ്.എ. കപ്പ്

ഇംഗ്ലീഷ് ഫുട്ബാളിലെ വാർഷിക നോക്ക് ഔട്ട്‌ മത്സരം ആണ്, ദി ഫുട്ബോൾ അസോസിയേഷൻ ചലഞ്ച് കപ്പ്‌. എഫ് എ കപ്പ് അഥവാ സ്പോൺസർഷിപ് കാരണങ്ങളാൽ എമിരേറ്റ്സ് എഫ് എ കപ്പ്‌ എന്നാണ് ഇത് അറിയപ്പെടുന്നത്. ഇത് ആദ്യമായി അരങ്ങേറിയത് 1871-72 സീസണിൽ ആണ്.ലോകത്തിലെ ഏറ്റവും പഴയ ഫുട്ബോൾ മത്സരമാണ് ഇത്. ദി ഫുട്ബോൾ അസോസിയേഷൻ ആണ് ഇത് സംഘടിപ്പിക്കുന്നത്.

ഇംഗ്ലീഷ് ഫുട്ബോൾ ലീഗ് സിസ്റ്റത്തിന്റെ ലെവൽ 9 വരെ ഉള്ള ലീഗിൽ കളിക്കുന്ന ടീമുകൾക്ക് ഇതിലേക്ക് യോഗ്യത നേടാം.2011-12 സീസണിൽ 763 ക്ലബ്ബുകൾ ഇതിലേക്കു യോഗ്യത നേടിയിരുന്നു.12 റൗണ്ടിലേക്കു ക്രമരഹിതം ആയി ആണ് ടീമുകളുടെ മത്സരം തിരഞ്ഞെടുക്കുന്നത്, അതിനു ശേഷം സെമി ഫൈനലും ഫൈനലും ഉണ്ടായിരിക്കും.ഇതിൽ പങ്കെടുക്കുന്ന ടീമുകളെ സീഡ് ചെയ്തട്ടുണ്ടാവില്ല, എന്നിരുന്നാലും ഉയർന്ന ലീഗിൽ കളിക്കുന്ന ടീമുകൾക്, അവസാന റൗണ്ടിൽ പ്രവേശിക്കാൻ ഉള്ള സൗകര്യം ഉണ്ട്, ഈ ടീമുകൾക് ആദ്യ റൗണ്ടുകളിൽ കളിക്കേണ്ടതില്ല.
കുറുമ്പിലാവ്

കേരളത്തിലെ തൃശൂർ ജില്ലയിലെ ഒരു ഗ്രാമമാണ് **കുറുമ്പിലാവ്**. കുറുമ്പിലാവ് ഗ്രാമത്തിന്റെ ഒരു പ്രധാന പ്രദേശം നെല്ലും തെങ്ങും ഇടതിങ്ങിയതാണ്. കുറുമ്പിലാവിൽ രണ്ട് പ്രധാന ഹിന്ദു ക്ഷേത്രങ്ങളായ ദേവീ ക്ഷേത്രവും (തിരുവാണിക്കാവ് അമ്മ), കുറുമ്പിലാവ് ശ്രീകൃഷ്ണ ക്ഷേത്രവും കൂടാതെ കുടുംബങ്ങളുടെ ഉടമസ്ഥതയിലുള്ള നിരവധി ക്ഷേത്രങ്ങളും ഒരു കൃസ്ത്യൻ പള്ളിയും ഒരു മുസ്ലീം പള്ളിയും സ്ഥിതിചെയ്യുന്നു. ഇവിടെ ഒരു സർക്കാർ എൽ.പി. സ്കൂളും ഒരു മാനേജ്മെൻ്റ് UP സ്കൂളം ശ്രീനാരായണ ഗുരുവിന്റെ ആദ്യ ശിഷ്യനായ ബോധാനന്ദ സ്വാമിയുടെ പേരിലുള്ള ഒരു ഹൈസ്കൂളും ഉണ്ട്.

കുറുമ്പിലാവിന് ഏറ്റവും അടുത്തുള്ള പട്ടണങ്ങൾ 7 കിലോമീറ്റർ പടിഞ്ഞാറു ഭാഗത്തുള്ള തൃപ്രയാറും 7 കിലോമീറ്റർ കിഴക്കായി സ്ഥിതിചെയ്യുന്ന ചേർപ്പുമാണ്. കുറുമ്പിലാവ് ഗ്രാമം ജാതി-മത-രാഷ്ട്രീയ ഭേദമന്യേ സന്തുലിതവും സമാധാനപരമായ ഒരു പ്രദേശവുമാണ്.

## ജനസംഖ്യ
2001-ലെ ഇന്ത്യൻ കനേഷുമാരി പ്രകാരം കുറുമ്പിലാവിൽ 6413 പുരുഷന്മാരും 7264 സ്ത്രീകളും ഉൾപ്പെടെ 13677 ജനസംഖ്യയുണ്ടായിരുന്നു.

## അവലംബം
എലിവാലിക്കര

കേരളത്തിലെ കോട്ടയം ജില്ലയിൽ കാഞ്ഞിരപ്പള്ളി ബ്ലോക്കിൽ, എരുമേലി ഗ്രാമപഞ്ചായത്തിന്റെ കീഴിലുള്ള ഒരു ചെറിയ ഗ്രാമമാണ് **എലിവാലിക്കര**. പ്രമുഖ തീർത്ഥാടന കേന്ദ്രമായ എരുമേലിയുടെ കിഴക്കൻഭാഗത്ത് സ്ഥിതിചെയ്യുന്ന ഒരു കുടിയേറ്റപ്രദേശമാണിത്. പച്ചപ്പ് നിറഞ്ഞ ഇ പ്രദേശം എരുമേലിയിൽ നിന്ന് ഏകദശം 6 കിലോമീറ്റർ ദൂരെയാണ്. ജില്ലാ ആസ്ഥാനമായ കോട്ടയത്തിന് ഏകദേശം 50 കിലോമീറ്റർ കിഴക്കായി ഇത് സ്ഥിതി ചെയ്യുന്നു. ഇവിടെനിന്ന് മുണ്ടക്കയത്തിന് 11 കിലോമീറ്റർ ദൂരമുണ്ട്. തെക്കുഭാഗത്ത് റാന്നി ബ്ലോക്ക്, വടക്കുഭാഗത്ത് അഴുത ബ്ലോക്ക്, പടിഞ്ഞാറ് വാഴൂർ ബ്ലോക്ക്, തെക്ക് കോന്നി ബ്ലോക്ക് എന്നിവയാൽ ഇത് വലയം ചെയ്യപ്പെട്ടിരിക്കുന്നു. എലിവാലിക്കര, തുമരംപാറ, കൊപ്പംകോയിക്കക്കാവ്, ഇരുമ്പൂന്നിക്കര എന്നിവായാണ് സമീപത്തുള്ള മറ്റ് ഗ്രാമങ്ങൾ.

## വിദ്യാഭ്യാസം സ്ഥാപനങ്ങൾ

* സെൻ്റ് മേരീസ് കോൺവെന്റ് സ്‌കൂൾ (2003 ൽസ്ഥാപിതം)

## ആരാധനാലയങ്ങൾ

* എലിവാലിക്കര സെന്റ് ആന്റണീസ് പള്ളി.
* മുക്കുഴി ശിവക്ഷേത്രം, എലിവാലിക്കര

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
വിളയത്തു കൃഷ്ണനാശാൻ

കേരളീയനായ ഒരു സംസ്കൃത പണ്ഡിതനും മാസികാ പത്രാധിപരും ശ്രീ നാരായണ ഗുരുവിന്റെയും കുമാരനാശാന്റെയും ആദ്യകാല കവിതകൾ പ്രസിദ്ധം ചെയ്ത 'വിദ്യാവിലാസിനി' മാസികയുടെ പത്രാധിപരുമായിരുന്നു **വിളയത്തു സി. കൃഷ്ണനാശാൻ**. കേരള കൗമുദി സ്ഥാപന കാലത്ത് ഡയറക്ടർ ബോർഡംഗമായും വിവേകോദയം പ്രചാരകനായും പ്രവർത്തിച്ചു.

## ജീവിതരേഖ
കൊല്ലം പ്രാക്കുളം സ്വദേശിയായിരുന്നു **കൃഷ്ണനാശാൻ**. കരുവ കൃഷ്ണനാശാനുമൊത്ത് വിദ്യാവിലാസിനി മാസികയിലൂടെ സാഹിത്യ പ്രവർത്തനം നടത്തി. മാസികയുടെ പത്രാധിപരായിരുന്നു ആശാൻ. 1076 മുതൽ 1079 അവസാനം വരെ ഗുരുവിനോടൊപ്പം അരുവിപ്പുറത്തു താമസിച്ചു. ഈ സമയത്ത്   ആശാൻ ഗുരുദേവന്റെയും ആശാന്റെയും രചനകളെല്ലാം എഴുതി സൂക്ഷിച്ച സ്വാമിയുടെ ഉറ്റമിത്രവും ഗൃഹസ്ഥശിഷ്യനുമായിരുന്നു.  സ്വാമികളെ സംബന്ധിക്കുന്ന വിലപ്പെട്ട വളരെയധികം വിവരങ്ങൾ വിളയത്താശാന്റെ നോട്ടു പുസ്തകങ്ങളിലുണ്ട്. കുമാരനാശാന്റെ ലേഖനങ്ങളടങ്ങിയ മാസികകളെല്ലാം കൃഷ്ണനാശാൻ സൂക്ഷിച്ചിരുന്നു.  ആശാന്റെ ഗ്രന്ഥശാലയിൽ നിന്ന് കുമാരനാശാന്റെ പല അപ്രകാശിത രചനകളും പിന്നീട് കണ്ടെടുത്ത് ഗവേഷകർ പ്രകാശിപ്പിച്ചിട്ടുണ്ട്.  കുമാരനാശാന്റെആദ്യ കാല കൃതികളായ കുമാരകരുണാമൃതം, ഭാഷാസൗന്ദര്യ ലഹരി തുടങ്ങിയ പല കൃതികളും  ആദ്യമായി വെളിച്ചം കണ്ടത് വിദ്യാവിലാസിനിയിലൂടെയാണ്.
## വിവേകോദയം ഗ്രന്ഥശാല
തൃക്കരുവയിലെ തന്റെ വിളയത്തു വീട്ടിൽ വിവേകോദയം എന്ന പേരിൽ ഒരു ഗ്രന്ഥശാല ആശാന്റെ നേതൃത്വത്തിൽ  പ്രവർത്തിച്ചിരുന്നു.  ധാരാളം സംസ്കൃത, മലയാളം പുസ്തകങ്ങൾ ഇവിടെ ഉണ്ടായിരുന്നു. കുമാരനാശാന്റെ പല കൃതികളുടെയും കൈയെഴുത്തു പ്രതികൾ ഇവിടെ ഉണ്ടായിരുന്നു. കുമാരനാശാന്റെ മരണശേഷം കരുവാ കൃഷണനാശാൻ ' കുമാരനാശാന്റെ ബാല്യകൃതികൾ' എന്ന ചെറുപുസ്തകം ഇറക്കി. വിളയത്ത് കൃഷ്ണനാശാന്റെ നോട്ടുബുക്കിൽ നിന്നാണ് ആ കവിതകൾ പകർത്തിയത്. 'പ്രബോധചന്ദ്രോദയം' തർജമ യിൽനിന്നും ആ ശ്ലോകം മാത്രമായി എടുത്ത് അതിൽ ചേർത്തിരുന്നു.

പെരിനാടിന്റെ ചരിത്രം എന്നൊരു അപ്രകാശിത ഗ്രന്ഥം വിളയത്ത് ആശാൻ എഴുതി സൂക്ഷിച്ചിരുന്നു.

## ഗുരുവുമായുള്ള സംഭാഷണം
ശ്രീ നാരായണ ഗുരുവുമായുള്ള ആശാന്റെ ഒരു സംഭാഷണം മൂർക്കോത്തുകുമാരൻ, ശ്രീനാരായണഗുരുസ്വാമികളുടെ ജീവചരിത്രം, എന്ന ഗ്രന്ഥത്തിൽ എടുത്തു ചേർത്തിട്ടുണ്ട്. 

ഗുരു: ഈ (ദേവ)ആരാധനകളെല്ലാം ഒരിക്കൽ വേണ്ടാതെ വന്നേക്കാം.

കൃഷ്ണനാശാൻ: അങ്ങനെവരാൻ ഇടയില്ല.

ഗുരു: വിദ്വാന്മാർക്കു് ഇത് ഹിതമല്ലാതെ വരും. അവിദ്വാന്മാരും ഗതാനുഗതികന്യായേന വേണ്ടെന്നുവെയ്ക്കും, അല്ലേ?

കൃഷ്ണനാശാൻ: അങ്ങനെവരാൻ ഇടയില്ല.

ഗുരു: അങ്ങനെ വരുമ്പോൾ ഈ കെട്ടിടങ്ങളെല്ലാം അവർക്കു മറ്റാവശ്യങ്ങൾക്ക് ഉപയോഗിക്കാമല്ലോ. ആഹാരംപോലെ കെട്ടിടങ്ങളും ആവശ്യമുള്ളവതന്നെ. ആഹാരം ഒരു ദിവസം രണ്ടോമൂന്നോ പ്രാവശ്യം മതിയാവും, ശീതോഷ്ണാദി ബാധകളിൽനിന്നു രക്ഷിക്കുന്നതിനുള്ള കെട്ടിടങ്ങൾ വേണ്ടാത്ത സമയമില്ലല്ലോ. ആഹാരം സൗജന്യമായി പലരിൽനിന്നും ലഭിക്കാവുന്നതുമാണ്; കെട്ടിടങ്ങൾ അങ്ങനെ ലഭിക്കുകയില്ലല്ലോ. ഒരു ഭിക്ഷു വീട്ടിൽ ച്ചെന്നു ഭിക്ഷവാങ്ങിയാൽപ്പിന്നെ ആ മുറ്റത്തു നില്ക്കുന്നതുതന്നെ വിഹിതമാകയില്ലല്ലോ. അതുകൊണ്ട് കെട്ടിടങ്ങൾ ഉണ്ടാക്കിയിടുന്നതും ഒരു ധാർമ്മികപ്രവർത്തിതന്നെയാണ്.

എന്നാലും നാം ജനങ്ങളുടെ പണം പാഴിൽക്കളഞ്ഞിട്ടില്ല, അല്ലേ?

## അവലംബം


വർഗ്ഗം:സംസ്കൃതപണ്ഡിതർ
വർഗ്ഗം:പത്രാധിപർ
വർഗ്ഗം:കുമാരനാശാൻ
വർഗ്ഗം:ശ്രീനാരായണഗുരു
വർഗ്ഗം:1875-ൽ ജനിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
വർഗ്ഗം:1934-ൽ മരിച്ചവർ
വർഗ്ഗം:ഒക്ടോബർ 26-ന് മരിച്ചവർ
ചേർത്തല രാജൻ

കേരളീയനായ ഒരു നാടക അഭിനേതാവും സംവിധായകനുമാണ് **ചേർത്തല രാജൻ**. ഏകദേശം 55 വർഷമായി കേരള പ്രൊഫഷണൽ നാടക വേദിയിൽ പ്രവർത്തിക്കുന്നു. നിലവിൽ കേരള ബാലസാഹിത്യ ഇൻസ്റ്റിറ്റ്യൂട്ട് ഡയറക്ടർ ബോർഡ് അഗം, കേരള സംഗീത നാടക അക്കാദമി ഭരണ സമതി അംഗം കൂടിയാണ് ചേർത്തല രാജൻ.

## ജീവിതരേഖ
കേരളത്തിൽ ആലപ്പുഴ ജില്ലയിൽ ചേർത്തല എന്ന സ്ഥലത്താണ്&nbsp;അദ്ദേഹം ജനിച്ചത്. അദ്ദേഹത്തിനും ഭാര്യ ഐബി രാജനും രണ്ട് മക്കളുണ്ട്.

15 ആം വയസ്സിൽ ചേർത്തല മുട്ടം പള്ളി കേന്ദ്രമാക്കി രൂപീകരിച്ച എംഎംഎസ്‌ ക്ലബ്ബിലൂടെ നാടക അഭിനയം ആരംഭിച്ചു. കോളേജ് പഠനശേഷം ചേർത്തലയിലെ ആദ്യത്തെ നാടകസമിതിയായ യവനികയ്‌ക്ക്‌ രൂപം നൽകി 18 നാടകങ്ങൾ സംവിധാനം ചെയ്ത് അവതരിപ്പിച്ചു. തുടർന്ന് ഇതുവരെയായി 55 സമിതികളുടെ വിവിധ നാടകങ്ങളിലായി 3500 ഓളം വേദികളിൽ അഭിനയിച്ചു.

## പുരസ്കാരങ്ങൾ
1972 ൽ കേരള സർവ്വകലാശാല നടത്തിയ നാടകോത്സവത്തിൽ മികച്ച നടനുള്ള പുരസ്‌കാരം ലഭിച്ചു. 2019 കേരള സംഗീത നാടക അക്കാദമി അദ്ദേഹത്തിന് ഗുരുപൂജ പുരസ്കാരം നൽകി ആദരിച്ചു.

## അവലംബം

വർഗ്ഗം:നാടക അഭിനേതാക്കൾ
വർഗ്ഗം:നാടക സംവിധായകർ
വർഗ്ഗം:ആലപ്പുഴ ജില്ലയിൽ ജനിച്ചവർ
കപ്പാട്

കേരളത്തിൽ കോട്ടയം ജില്ലയിലെ കാഞ്ഞിരപ്പള്ളി ഗ്രാമപഞ്ചായത്തിനു കീഴിലുള്ള ഒരു ചെറിയ ഗ്രാമമാണ് **കപ്പാട്**. ജില്ലാ തലസ്ഥാനമായ കോട്ടയത്തിന് ഏകദേശം 33 കിലോമീറ്റർ കിഴക്കുഭാഗത്തായാണ് ഇത് സ്ഥിതി ചെയ്യുന്നത്. ഒരു മലയോര പ്രദേശമായ ഇത് കാഞ്ഞിരപ്പള്ളി-ഈരാറ്റുപേട്ട റോഡിൽ, കാഞ്ഞിരപ്പള്ളി പട്ടണത്തിൽ നിന്ന് ഏകദേശം ആറു കിലോമീറ്റർ അകലെയാണ്. പിണ്ണാക്കനാട്, കാളകെട്ടി, തിടനാട് എന്നിവയാണ് സമീപത്തുള്ള മറ്റ് ഗ്രാമങ്ങൾ. പാലാ നഗരത്തിൽനിന്നും പ്രാന്തപ്രദേശങ്ങളിൽനിന്നും കുടിയേറിപ്പാർത്തവരുടെ പിന്മുറക്കാരാണ് ഇവിടയുള്ള താമസക്കാരിൽ ബഹുഭൂരിപക്ഷവും. ഈ ഗ്രാമം കാഞ്ഞിരപ്പള്ളി അസംബ്ലി നിയോജക മണ്ഡലത്തിലും പത്തനംതിട്ട പാർലമെൻ്ററി മണ്ഡലത്തിലും ഉൾപ്പെട്ടിരിക്കുന്നു. 

കാപ്പാടിന്റെ പ്രധാന ആകർഷണം ഇവിടെ സ്ഥിതിചെയ്യുന്ന പ്രശസ്തമായ ഹോളി ക്രോസ് ദേവാലയമാണ്. 

## അവലംബം
ചുനങ്ങാട്

കേരളത്തിലെ പാലക്കാട് ജില്ലയിലെ ഒറ്റപ്പാലം താലൂക്കിനു സമീപത്തുള്ള ഒരു ഗ്രാമമാണ് **ചുനങ്ങാട്**. ജനസംഖ്യയിൽ ഭൂരിഭാഗവും ഹൈന്ദവരും മുസ്ലീങ്ങളും ഉൾപ്പെടുന്ന ഇവിടെ വളരെ കുറച്ച് ക്രിസ്ത്യൻ കുടുംബങ്ങളുമുണ്ട്. ജന്മികളായിരുന്ന വെങ്ങാലിൽ കുടുംബം സ്ഥലത്തെ പ്രധാന മേനോൻ കുടുംബമാണ്. കേരള പ്രദേശ് കോൺഗ്രസ് കമ്മിറ്റിയുടെ ആദ്യ വനിതാ പ്രസിഡന്റായിരുന്ന ശ്രീമതി ചുണങ്ങാട് കുഞ്ഞിക്കാവമ്മ ചുനങ്ങാട് ഗ്രാമത്തിലാണ് ആണ് ജനിച്ചത്. ശിവക്ഷേത്രം, കോട്ടേക്കാവ് ഭഗവതി ക്ഷേത്രം എന്നിവ ചുനങ്ങാട്ടെ പ്രധാന ക്ഷേത്രങ്ങളാണ്.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ചൂരിയോട്

കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **ചൂരിയോട്**. ഇത് മണ്ണാർക്കാട് താലൂക്കിൽ ഉൾപ്പെടുന്ന പ്രദേശമാണ്. ജില്ലാ ആസ്ഥാനമായ പാലക്കാടിന് 35 കിലോമീറ്റർ വടക്ക് കിഴക്കായി, കോഴിക്കോട് ദേശീയ പാത 213 (NH-213) ലേക്ക് പോകുന്ന വഴിയിലും പശ്ചിമഘട്ടത്തിന്റെ താഴ്‌വരയിലുമാണ് ഈ ഗ്രാമം സ്ഥിതിചെയ്യുന്നത്. സൈലന്റ് വാലി ഉഷ്ണമേഖലാ നിത്യഹരിത മഴക്കാടുകൾ ചൂരിയോട് നിന്ന് ഏകദേശം 45 കിലോമീറ്റർ മാത്രം അകലെയാണ്.

## ഗതാഗതം
മണ്ണാർക്കാട് നിന്ന് 7 കിലോമീറ്റർ അകലെയാണ് ചൂരിയോട് ഗ്രാമം സ്ഥിതിചെയ്യുന്നത്. ചെറിയ പട്ടണമായ തച്ചമ്പാറയ്ക്കും ചിറക്കൽ പടിക്കും ഇടയിലുള്ള കാഞ്ഞിരപ്പുഴ ഡാമും ഉദ്യാനവും ചൂരിയോട് ജംഗ്ഷനിൽ നിന്ന് 10 കിലോമീറ്റർ മാത്രം അകലെയാണ്. പാലക്കാട്, മുതുകുറുശ്ശി, കാരാകുറുശ്ശി ഭാഗങ്ങളിൽ നിന്നുള്ള ബസുകൾ കാഞ്ഞിരപ്പുഴ, മണ്ണാർക്കാട്, കോഴിക്കോട് വഴിയാണ് ചൂരിയോട് വരുന്നത്.

## നദികൾ
ഭാരതപ്പുഴയുടെ കൈവഴിയായ ചൂരിയോട് നദി ഈ ഗ്രാമത്തിലൂടെയാണ് ഒഴുകുന്നത്. കേരളത്തിലെ പടിഞ്ഞാറോട്ടൊഴുകുന്ന നദിയുടെ ഏറ്റവും വലിയ ശാഖയായി അറിയപ്പെടുന്ന ചൂരിയോട് നദിയിലെ മത്സ്യ വൈവിധ്യത്തെക്കുറിച്ചുള്ള ഒരു സമഗ്ര പഠനത്തിൽ, ചൂരിയോട് നദി ഈ പ്രദേശത്തെ ഏറ്റവും മത്സ്യ വൈവിദ്ധ്യമുള്ള നദിയായി കണ്ടെത്തിയിരുന്നു. 117 ഇനങ്ങളുടെ സാന്നിധ്യം രേഖപ്പെടുത്തിയിട്ടുള്ള ഈ നദിയിൽ കാണപ്പെടുന്ന മൂന്ന് ഇനങ്ങൾ ഈ നദിയിൽ മാത്രം കാണപ്പെടുന്നവയാണ്. സൈലൻ്റ് വാലി ദേശീയോദ്യാനത്തിലൂടെ ഒഴുകുന്ന തൂതപ്പുഴയുടെ കൈവഴിയായ കുന്തിപ്പുഴയിലാണ് ഏറ്റവും കുറഞ്ഞ മത്സ്യയിനങ്ങൾ (25 സ്പീഷിസുകൾ) കണ്ടെത്തിയതെങ്കിലും പ്രാദേശിക ജൈവവൈവിധ്യ സംരക്ഷണത്തിൽ സൈലൻ്റ് വാലി പോലുള്ള സംരക്ഷിത പ്രദേശങ്ങളുടെ പ്രാധാന്യം എടുത്തുകാണിക്കുന്ന രണ്ട് പ്രാദേശിക ഇനങ്ങളായ ബാലിറ്റോറ ജൽപള്ളി, മെസോനോമെച്ചൈലസ് റീമാദേവി എന്നിവയുടെ പരിമിതമായി സാന്നിദ്ധ്യം കണ്ടെത്തിയതിനാൽ ഉയർന്ന സംരക്ഷണ മൂല്യമുള്ളതായി പഠനങ്ങൾ പറയുന്നു.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ജോധൈയ ഭായി

ഭാരതീയയായ ചിത്രകാരിയായിരുന്നു **ജോധൈയ ഭായി ബൈഗാ** (1938 - 15 ഡിസംബർ 2024). മധ്യപ്രദേശിലെ ഉമരിയ ജില്ലയിലെ ലോർഹ ഗ്രാമത്തിലാണ് താമസിച്ചിരുന്നത്. നാൽപ്പതാം വയസ്സിൽ ഭർത്താവ് മരിച്ചു, പിന്നീടാണ് പെയിന്റ് ചെയ്യാൻ തുടങ്ങിയത്.  പ്രസിദ്ധ ഗോണ്ട് ചിത്രകാരനായിരുന്ന ജംഗർ സിംഗ് ശ്യാമിന്റെ ചിത്രങ്ങളോട് ഇവരുടെ രചനകൾ താരതമ്യപ്പെടുത്തപ്പെട്ടിട്ടുണ്ട്. മഹുവ മരം പോലെയുള്ള പ്രാദേശിക ബൈഗ രൂപകങ്ങളിൽ നിന്ന് അവർ പ്രചോദനം ഉൾക്കൊണ്ടിരുന്നു. ഇവരുടെചിത്രങ്ങൾ ഭോപ്പാൽ, ഡൽഹി , മിലാൻ, പാരീസ് എന്നിവിടങ്ങളിൽ പ്രദർശിപ്പിച്ചിട്ടുണ്ട്. 2022 ൽ, അവരുടെ നേട്ടങ്ങൾക്കുള്ള അംഗീകാരമായി  നാരി ശക്തി പുരസ്‌കാരം ലഭിച്ചു. തുടർന്ന്, 2023-ൽ ഇന്ത്യാ ഗവൺമെൻ്റ് അവർക്ക് പത്മശ്രീ നൽകി ആദരിച്ചു. 

രണ്ട് ആൺമക്കളും ഒരു മകളുമുണ്ട്.

2024 ഡിസംബർ 15-ന് 86-ആം വയസ്സിൽ ഉമരിയ ജില്ലയിലെ ലോർഹയിൽ വച്ച് ബൈഗ മരിച്ചു.

## References

വർഗ്ഗം:നാരീശക്തി പുരസ്‌കാർ നേടിയവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:2024ൽ മരിച്ചവർ
വർഗ്ഗം:ഡിസംബർ 15-ന് മരിച്ചവർ
വർഗ്ഗം:ഭാരതീയ ചിത്രകാരികൾ
അയ്യപുരം

കേരളത്തിലെ പാലക്കാട് നഗരത്തിലെ ഒരു പ്രാന്തപ്രദേശമാണ് **അയ്യപുരം**. സമീപത്തായി സ്ഥിതി ചെയ്യുന്ന അയ്യപ്പ ക്ഷേത്രത്തിൽ നിന്നാണ് ഈ പ്രദേശത്തിന് ഈ പേര് ലഭിച്ചത്. ഈ പ്രദേശം മുഴുവൻ ഒരുകാലത്ത് ഈ ക്ഷേത്രത്തിന്റെ വകയായിരുന്നുവെന്നാണ് ചരിത്രം. പാലക്കാട് മുനിസിപ്പാലിറ്റിയിലെ 4, 15 വാർഡുകളാണ് അയ്യപുരം.

ഒരു അയ്യപ്പൻ ക്ഷേത്രം, ഒരു പാഞ്ചാലി (ദ്രൗപതി) അമ്മൻ ക്ഷേത്രം, ഒരു മാരിയമ്മൻ ക്ഷേത്രം എന്നിങ്ങനെ ഈ പ്രദേശത്ത് 3 ക്ഷേത്രങ്ങൾ സ്ഥിതിചെയ്യുന്നു. പാഞ്ചാലിക്കുള്ള ഒരു ക്ഷേത്രം വളരെ അപൂർവമാണ്. സമീപത്തുള്ള അയ്യപ്പന്റെ പേരിലുള്ള ഒരു കോളനിയായ ശാസ്താപുരിയിൽ 35 വീടുകളിലായി ഏകദേശം 150 ൽപ്പരം ആളുകൾ താമസിക്കുന്നു.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
അത്തിക്കോട്

കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **അത്തിക്കോട്**. പാലക്കാട് (20 കി.മീ), പൊള്ളാച്ചി (25 കി.മീ), കോയമ്പത്തൂർ (35 കി.മീ), ചിറ്റൂർ (16 കി.മീ) പട്ടണങ്ങളിലേക്കുള്ള പ്രധാന കവലയാണിത്. ഈ ഗ്രാമത്തിന്റെ പകുതി കൊഴിഞ്ഞാമ്പാറ ഗ്രാമപഞ്ചായത്തിലും ബാക്കി പകുതി ഭാഗം നല്ലേപ്പിള്ളി ഗ്രാപഞ്ചായത്തിലുമാണ്.

ജില്ലാ ആസ്ഥാനമായ പാലക്കാടിന് 22 കിലോമീറ്റർ കിഴക്കായി സ്ഥിതി ചെയ്യുന്ന ഇവിടെനിന്ന് ചിറ്റൂരിലേയ്ക്ക് ഏകദേശം 10 കിലോമീറ്റർ ദൂരമുണ്ട്. പൊൽപ്പുള്ളി (10 കി.മീ.), ചിറ്റൂർ (10 കി.മീ.) വടകരപതി (6 കി.മീ.), എലപ്പുള്ളി (7 കി.മീ.), പെരുമാട്ടി (11 കി.മീ.) എന്നിവയാണ് അത്തിക്കോട് ഗ്രാമത്തിന് അടുത്തുള്ള ഗ്രാമങ്ങൾ. 

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
അഞ്ചുമൂർത്തി

കേരളത്തിലെ പാലക്കാട് ജില്ലയിലെ ഒരു പ്രാന്തപ്രദേശമാണ് **അഞ്ചുമൂർത്തി** അല്ലെങ്കിൽ **അഞ്ചുമൂർത്തി മംഗലം**.

## സ്ഥാനം
പാലക്കാട് ജില്ലയിൽ 10.6106°N 76.5031°E അക്ഷാംശ രേഖാംശങ്ങളിലാണ് അഞ്ചുമൂർത്തി ഗ്രാമം സ്ഥിതി ചെയ്യുന്നത്.

## മതം
108 ശിവക്ഷേത്രങ്ങളിൽ ഒന്നായ അഞ്ചുമൂർത്തി ക്ഷേത്രം ഇവിടെ സ്ഥിതിചെയ്യുന്നു.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
അയ്യപ്പൻകാവ് (പാലക്കാട്)

കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **അയ്യപ്പൻകാവ്**. പാലക്കാട് നിന്ന് ഏകദേശം 20 കിലോമീറ്റർ അകലെയാണ് ഈ ഗ്രാമം സ്ഥിതിചെയ്യുന്നത്. പാലക്കാട്ടുനിന്ന് ഇവിടെയെത്താൻ കൊണ്ടുതിരപ്പുള്ളി-പുത്തൂർ റൂട്ട്, കണ്ണാടി-കോയൽമന്നം റൂട്ട് എന്നീ രണ്ട് റൂട്ടുകളുണ്ട്. ചെമ്പൈ, അയ്യളം ഗ്രാമങ്ങൾ അയ്യപ്പൻകാവ് ഗ്രാമത്തിന് സമീപത്തുള്ള മറ്റ് ഗ്രാമങ്ങളാണ്. ഗ്രാമത്തിന് ഏറ്റവും അടുത്തുള്ള റെയിൽവേ സ്റ്റേഷൻ പാലക്കാട് ജംഗ്ഷനാണ് (നേരത്തെ ഒലവക്കോട് ജംഗ്ഷൻ എന്നറിയപ്പെട്ടിരുന്നു).

ഗ്രാമത്തിൻ്റെ കിഴക്ക് ഭാഗത്ത് സ്ഥിതി ചെയ്യുന്ന ചെമ്പരക്കുളം അയ്യപ്പൻകാവ് എന്നറിയപ്പെടുന്ന അയ്യപ്പക്ഷേത്രത്തിന്റെ പേരിലാണ് ഈ ഗ്രാമം അറിയപ്പെടുന്നത്.

## ക്ഷേത്രങ്ങൾ
ഗ്രാമത്തിൽ സ്ഥിതിചെയ്യുന്ന ശ്രീ ശിവസുബ്രഹ്മണ്യ ക്ഷേത്രം പ്രസിദ്ധമാണ്. രണ്ട് നൂറ്റാണ്ടുകൾക്ക് മുമ്പ് അയ്യപ്പൻകാവ് നിവാസികളുടെ പൂർവികർ സ്ഥാപിച്ചതാണ് ഈ ക്ഷേത്രം. ക്ഷേത്രത്തിലെ പ്രധാന പ്രതിഷ്ഠ സുബ്രഹ്മണ്യനാണ്.

## അവലംബം
അത്തിപ്പൊറ്റ

കേരളത്തിലെ പാലക്കാട് ജില്ലയിൽ, ആലത്തൂരിനടുത്തുള്ള ഒരു ചെറിയ ഗ്രാമമാണ് **അത്തിപ്പൊറ്റ**. ഇത് തരൂർ ഗ്രാമ പഞ്ചായത്തിന്റെ കീഴിലാണ് വരുന്നത്. പാലക്കാട് നഗരത്തിൽ നിന്ന് ഏകദേശം 30 കിലോമീറ്ററും ആലത്തൂരിൽ നിന്ന് 10 കിലോമീറ്ററുമാണ് ഈ ഗ്രാമത്തിലേയ്ക്കുള്ള ദൂരം. എരിമയൂർ (11 കി.മീ.), പെരിങ്ങോട്ടുകുറിശ്ശി (10 കി.മീ.), ആലത്തൂർ (8 കി.മീ.), വടക്കഞ്ചേരി (7 കി.മീ.), പുതുക്കോട് (4 കി.മീ.) എന്നിവയാണ് അത്തിപ്പൊറ്റയുടെ സമീപത്തുള്ള മറ്റ് ഗ്രാമങ്ങൾ. ബ്രിട്ടീഷ് കൊളോണിയൽ ഭരണകൂടം ഈ സ്ഥലത്തെ സൗത്ത് മലബാർ എന്ന് വിളിച്ചിരുന്നു.

## പദോൽപ്പത്തി
'അത്തിപ്പൊറ്റ' എന്ന പേര് 'ഹസ്തി' എന്ന സംസ്‌കൃത പദത്തിൽ നിന്ന് 'പൊട്ട' എന്ന പ്രാദേശിക പദവുമായി ചേർന്ന് ഉരുത്തിരിഞ്ഞതാണെന്നു വിശ്വസിക്കപ്പെടുന്നു. 'ഹസ്തി' എന്നാൽ ആന, 'പൊറ്റ' എന്നാൽ പരന്ന ഭൂപ്രദേശം അല്ലെങ്കിൽ ഉയർന്ന പ്രദേശം. അങ്ങനെ, ഉയർന്ന പരമ്പരാഗത നിലവാരങ്ങളാൽ സമ്പന്നമായ ഒരു പ്രദേശമാണിത്.

## സമ്പദ്‌വ്യവസ്ഥ
പരമ്പരാഗതമായി, നെൽകൃഷിയും സെറാമിക് ടൈൽ നിർമ്മാണവും, പച്ചക്കറി കൃഷിയുമാണ് ഈ ഗ്രാമത്തിൻ്റെ പ്രാഥമിക സാമ്പത്തിക സ്രോതസ്. നെല്ല്, നേന്ത്രവാഴ, പച്ചക്കറി, തെങ്ങ് എന്നിവയായിരുന്നു പ്രധാന കൃഷികൾ. അടുത്തകാലത്ത്, ടെക്സ്റ്റൈൽ ഷോപ്പുകൾ, പലചരക്ക് കടകൾ, ടെലികമ്മ്യൂണിക്കേഷൻ യൂണിറ്റുകൾ തുടങ്ങിയ സ്വകാര്യ, വാണിജ്യ സംരംഭങ്ങളിലേക്ക് ഇവിടെ തുടങ്ങിയിട്ടുണ്ട്. പഴയകാലത്ത് നെയ്ത്തുകാരുടേയും കൃഷിക്കാരുടേയും ഗ്രാമമായി അത്തിപ്പോറ്റ അറിയപ്പെട്ടിരുന്നു.  ഒരു പഞ്ചായത്തായ് പ്രദേശമായതിനാൽ ഗ്രാമത്തിലെ വിവിധ പ്രതിനിധികളാണ് പ്രാദേശിക ഭരണം നടത്തുന്നത്. 

## മതകേന്ദ്രങ്ങൾ
ഗ്രാമത്തിലെ പേരുകേട്ട് ഒരു ക്ഷേത്രമാണ് മാങ്ങോട്ടുകാവ് ക്ഷേത്രം. ഉഗ്രഭാവത്തിലുള്ള ദേവിയാണ് ഈ ക്ഷേത്രത്തിലെ പ്രതിഷ്ഠ. ഈ ഹൈന്ദു ക്ഷേത്രത്തെ കേന്ദ്രീകരിച്ചാണ് ഗ്രാമ പ്രവർത്തനങ്ങൾ നടക്കുന്നത്. അത്തിപ്പൊറ്റ മാങ്ങോട്ട് ഭഗവതിക്ഷേത്രത്തിൽ നടക്കുന്ന വേലയും പ്രസിദ്ധമാണ്.ലോകമെമ്പാടുമുള്ള ഭക്തജനങ്ങളുടെ ഒഴുക്ക് കാരണം ക്ഷേത്രത്തിലും ഗ്രാമത്തിലും തുടർച്ചയായ അഭിവൃദ്ധി ഉണ്ടായിട്ടുണ്ട്. 

## ഗതാഗതം
തമിഴ്‌നാട്ടിലെ കോയമ്പത്തൂർ, കൊച്ചി അന്താരാഷ്ട്ര വിമാനത്താവളം എന്നിവയാണ് ഗ്രാമത്തിന് ഏറ്റവും അടുത്തുള്ള രണ്ട് വിമാനത്താവളങ്ങൾ. പരമ്പരാഗത മൂല്യങ്ങൾക്ക് വിലകൽപ്പിക്കുന്ന വൈവിധ്യമാർന്ന സമ്പന്നമായ ഒരു സാംസ്കാരിക ഗ്രാമമാണ് അത്തിപ്പൊറ്റ.

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
അഗളി ഹിൽസ്

കേരളത്തിലെ പാലക്കാട് ജില്ലയിലെ ഒരു ചെറിയ ആദിവാസി ഗ്രാമവും ഹിൽ സ്റ്റേഷനുമാണ് **അഗളി ഹിൽസ്** (അട്ടപ്പാടി കുന്നുകൾ). മല്ലേശ്വരൻ കൊടുമുടിയുടെ അടിവാരത്തിൽ സ്ഥിതിചെയ്യുന്ന ഇത് സൈലൻ്റ് വാലി ദേശീയോദ്യാനത്തിന്റെ അതിർത്തിയോട് ചേർന്ന് അട്ടപ്പാടി വനമേഖലയിലാണ് സ്ഥിതിചെയ്യുന്നത്.

## അവലംബം
കയറാടി

കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **കൈരാടി**. ഇത് അയിലൂർ ഗ്രാമപഞ്ചായത്തിന്റെ ഭാഗമാണ്.

## ജനസംഖ്യാശാസ്ത്രം
2001 ലെ ഇന്ത്യൻ കനേഷുമാരി പ്രകാരം കൈരാടി ഗ്രാമത്തിൽ 4248 പുരുഷന്മാരും 4447 സ്ത്രീകളും ഉൾപ്പെടെ 8695 ജനസംഖ്യയുണ്ടായിരുന്നു.

## ഭൂമിശാസ്ത്രം
ഗ്രാമത്തിൻ്റെ ഭൂമിശാസ്ത്രപരമായ വിസ്തീർണ്ണം 1732 ഹെക്ടറാണ്. 2019 ലെ സ്ഥിതിവിവരക്കണക്കുകൾ പ്രകാരം, ഈ ഗ്രാമം നെന്മാറ നിയമസഭാമണ്ഡലത്തിന്റേയും ആലത്തൂർ പാർലമെന്റ് മണ്ഡലത്തിന്റേയും ഭാഗമാണ്.

## സമ്പദ്‌വ്യവസ്ഥ
ഈ ഗ്രാമത്തിലെ ജനങ്ങളുടെ സമ്പദ്‌വ്യവസ്ഥ കൃഷിയെ അടിസ്ഥാനമാക്കിയുള്ളതാണ്. ഗ്രാമത്തിലെ ഭൂരിഭാഗം ജനങ്ങളും അതിജീവനത്തിനായി കാർഷിക മേഖലയെയാണ് ആശ്രയിക്കുന്നത്. ഈ ഗ്രാമത്തിൽ ഏറ്റവും കൂടുതൽ കൃഷി ചെയ്യുന്നത് നെല്ലാണ്.

## അവലംബം
കല്ലൂർ (പാലക്കാട്)

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് **കല്ലൂർ**. പാലക്കാട് നഗരത്തിൽ നിന്ന് ഏകദേശം 20 കിലോമീറ്ററും ഒറ്റപ്പാലത്ത് നിന്ന് 17 കിലോമീറ്ററും അകലെയാണ് ഇത് സ്ഥിതിചെയ്യുന്നത്.

## അവലംബം
കിനാശ്ശേരി (പാലക്കാട്)

കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **കിനാശ്ശേരി**. കൊടുവായൂർ ഗ്രാമത്തിനടുത്താണ് ഇത് സ്ഥിതിചെയ്യുന്നത്.

## അവലംബം
അഗളി, പാലക്കാട്

കേരളത്തിലെ പാലക്കാട് ജില്ലയിലെ ഒരു ഗ്രാമമാണ് **അഗളി**. ഇത് അഗളി ഗ്രാമപഞ്ചായത്തിന്റെ ഭാഗമാണ്.

## സൈലൻ്റ് വാലി ദേശീയോദ്യാനം
സൈലൻ്റ് വാലി ദേശീയോദ്യാനത്തിലേയ്ക്കുള്ള യാത്രയിലെ ഏറ്റവും അടുത്തുള്ള സ്ഥലമാണ് അഗളി. ദേശീയോദ്യനത്തിൽ നിന്ന് ഏകദേശം 16 കിലോമീറ്റർ മാത്രം അകലെയുള്ളതിനാൽ സൈലൻ്റ് വാലിയിലേക്ക് വരുന്ന വിനോദസഞ്ചാരികൾക്കായി മൂന്ന് ലോഡ്ജുകളും നിരവധി റിസോർട്ടുകളും അഗളിയിൽ സ്ഥിതിചെയ്യുന്നു.

## ഭൂമിശാസ്ത്രം
പശ്ചിമഘട്ടത്തിലെ നീലഗിരി കുന്നുകൾക്ക് താഴെയായി, ഭവാനി നദിയുടെ ഉത്ഭവസ്ഥാനത്തെ ഒരു വിശാലമായ പർവത താഴ്‌വരയാണ് അഗളി ഗ്രാമം. കിഴക്ക് കോട്ടത്തറ ഗ്രാമവും തെക്ക് കല്ലമല ഗ്രാമവും ശിരുവാണി നദിയുമാണ് ഇതിന്റെ അതിർത്തികൾ. ഗ്രാമത്തിലെ 70 ശതമാനം ആളുകളുടേയും പ്രധാന വരുമാനം കൃഷിയെ അടിസ്ഥാനമാക്കിയുള്ളതാണ്. മറ്റുള്ളവർ ബിസിനസ്സിലും മറ്റ് ജോലികളിലും ഏർപ്പെട്ടിരിക്കുന്നു.

## ജനസംഖ്യാശാസ്ത്രം
2011ലെ ഇന്ത്യൻ കനേഷുമാരി പ്രകാരം 1,195 പുരുഷന്മാരും 1,151 സ്ത്രീകളും ഉൾപ്പെടെ 22,327 ജനസംഖ്യയുള്ള അഗളി ഗ്രാമം 76 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്നു. 0-6 വയസ്സിനിടയിലുള്ള കുട്ടികളുടെ ജനസംഖ്യ 2,346 ആണ്. 

അഗളി ഗ്രാമം ഉൾപ്പെടുന്ന അഗളി ഗ്രാമപഞ്ചായത്തിലെ മൊത്തം ജനസംഖ്യ 34,941 ആണ്. ഇതിൽ പുരുഷന്മാരുടെ എണ്ണം 17,393 ഉം സ്ത്രീകൾ 17,548 ഉം ആണ്. ഗ്രാമപഞ്ചായത്തിൻറെ മൊത്തം വിസ്തൃതി 153 ചതുരശ്ര കിലോമീറ്റർ ആണ്. പഞ്ചായത്ത് പരിധിയിൽ ആകെ 8,695 കുടുംബങ്ങൾ താമസിക്കുന്നു. അഗളി, കല്ലമല തുടങ്ങിയ രണ്ട് റവന്യൂ വില്ലേജുകളുടെ ഭരണമാണ് അഗളി പഞ്ചായത്തിനുള്ളത്. പഞ്ചായത്തിലെ 0-6 വയസ്സിനിടയിലുള്ള ജനസംഖ്യ 3,786 ആയിരുന്നു. അഗളി ഗ്രാമപഞ്ചായത്തിൻ്റെ മൊത്തം സാക്ഷരത 82.7% ആയിരുന്നു. 

## ഗതാഗതം
മണ്ണാർക്കാട് നിന്ന് 38 കിലോമീറ്റർ അകലെയാണ് അഗളി ഗ്രാമം സ്ഥിതിചെയ്യുന്നത്. അഗളിയിൽ നിന്ന് 18 കിലോമീറ്റർ അകലെയാണ് തമിഴ്‌നാട് അതിർത്തിയിലുള്ള ആനക്കട്ടി എന്ന കൊച്ചു പട്ടണം. ആനക്കട്ടിയിൽ നിന്നുള്ള ബസുകൾ ആനക്കട്ടി-മണ്ണാർക്കാട് റോഡിലൂടെ 18 കിലോമീറ്റർ ദൂരം താണ്ടി അഗളിയിൽ എത്തുന്നു.

## അവലംബം
എടത്തറ

കേരളത്തിലെ പാലക്കാട് ജില്ലയിലെ പറളി പഞ്ചായത്തിലെ ഒരു ഗ്രാമമാണ് **എടത്തറ**. ജില്ലാ ആസ്ഥാനമായ പാലക്കാട്ട് നിന്ന് ഏകദേശം 11 കിലോമീറ്റർ പടിഞ്ഞാറായി ഇത് സ്ഥിതി ചെയ്യുന്നു. മുണ്ടൂർ, പിരിയാരി, കോട്ടായി, മേപ്പറമ്പ്, തിരുനെല്ലായ് പാളയം എന്നിവയാണ് എടത്തറ ഗ്രാമത്തിന് സമീപമുള്ള മറ്റ് ഗ്രാമങ്ങൾ.

## അവലംബം
നെടുങ്ങോട്ടൂർ

കേരളത്തിലെ പാലക്കാട് ജില്ലയുടെ പടിഞ്ഞാറൻ ഭാഗത്ത്, ഷൊർണൂരിനടുത്ത് സ്ഥിതി ചെയ്യുന്ന ഒരു ചെറിയ ഗ്രാമമാണ് **നെടുങ്ങോട്ടൂർ**. കുന്തിപ്പുഴയുടെ (തൂതപ്പുഴ) തീരപ്രദേശത്താണ് ഇത് സ്ഥിതി ചെയ്യുന്നത്. ഇത് പാലക്കാട്, മലപ്പുറം ജില്ലകളായി തിരിച്ചിരിക്കുന്നു. തിരുവേഗപ്പുറ ഗ്രാമപഞ്ചായത്തിലെ സ്പെഷ്യൽ ഗ്രേഡ് വാർഡാണ് നെടുങ്ങോട്ടൂർ. കുന്തിപ്പുഴയുടെ എതിർവശത്താണ് ഫ്ലോറ ഫാൻ്റാസിയ ഉദ്യാനം സ്ഥിതി ചെയ്യുന്നത്.

## ഭൂമിശാസ്ത്രം
തുതാ നദിയുടെ തീരത്ത് (കുന്തി എന്നും അറിയപ്പെടുന്നു) സ്ഥിതി ചെയ്യുന്ന ഗ്രാമത്തിൻ്റെ കിഴക്കേയറ്റം എടപ്പലം ഗ്രാമവും തെക്കും പടിഞ്ഞാറും അറ്റം കൈപ്പുറം ഗ്രാമവുമാണ്. 

### നാറാണത്ത് ഭ്രാന്തൻ
മലയാളം ക്ലാസിക്കുകളിലെ ഭ്രാന്തന്റെ വൈചിത്ര്യങ്ങൾ ഓർക്കാൻ ആഗ്രഹിക്കുന്ന സന്ദർശകരെ ആകർഷിക്കുന്ന പേരുകേട്ട നാറാണത്ത് ഭ്രാന്തൻ കുന്ന് സ്ഥിതിചെയ്യുന്ന കൈപ്പുറം ഗ്രാമം നെടുങ്ങോട്ട് ഗ്രാമത്തിനു സമീപത്താണ്.

## അവലംബം
പുതുശ്ശേരി വെസ്റ്റ്

കേരളത്തിലെ പാലക്കാട് ജില്ലയിലെ ഒരു സെൻസസ് പട്ടണമാണ് **പുതുശ്ശേരി വെസ്റ്റ്**. പുതുശ്ശേരി ഗ്രാമപ്പഞ്ചായത്തിൻ്റെ ഭരണത്തിൻ കീഴിലാണ് ഈ പ്രദേശം.

## ജനസംഖ്യാശാസ്ത്രം
2011 ൽ സെൻസസ് ഇന്ത്യ പുറത്തുവിട്ട റിപ്പോർട്ട് പ്രകാരം പുതുശ്ശേരി നഗരത്തിലെ ജനസംഖ്യ 9,948 പുരുഷന്മാരും 10,192 സ്ത്രീകളും ഉൾപ്പെടെ 20,140 ആയിരുന്നു. കൂടാതെ, പുതുശ്ശേരി വെസ്റ്റിലെ കുട്ടികളുടെ ലിംഗാനുപാതം കേരള സംസ്ഥാന ശരാശരിയായ 964-നെ അപേക്ഷിച്ച് ഏകദേശം 1005 ആണ്. പുതുശ്ശേരി വെസ്റ്റിലെ സാക്ഷരതാ നിരക്ക് 88.51% ആണ്. പുരുഷ സാക്ഷരത ഏകദേശം 92.44 ശതമാനവും സ്ത്രീ സാക്ഷരതാ നിരക്ക് 84.67 ശതമാനവും ആണ്. സെൻസസ് ടൗൺ പരിധിക്കുള്ളിൽ റോഡുകൾ നിർമ്മിക്കാനും അതിൻ്റെ അധികാരപരിധിയിൽ വരുന്ന വസ്തുവകകൾക്ക് നികുതി ചുമത്താനും പട്ടണത്തിന് അധികാരമുണ്ട്.

## അവലംബം
പുലവൃത്തം

മധ്യതിരുവിതാംകൂറിലെ ഭഗവതിക്കാവുകളിലും ക്ഷേത്രങ്ങളിലും പടയണിയോടനുബന്ധിച്ച്  കളിച്ചുവരുന്ന നാടോടി കലാരൂപമാണ് **പുലവൃത്തം**.

## അവതരണം
കൊയ്ത്ത്‌ കഴിഞ്ഞ പുലങ്ങളിൽ കർഷകർ നടത്തിയ നൃത്തമാണ് പുലനൃത്തം എന്നും ഇത് അറിയപ്പെടുന്ന പുലവൃത്തം.

പുലയവിഭാഗക്കാരാണ് ഈ നൃത്തം അവതരിപ്പിക്കുന്നത്. ജാതീയ അതിക്രമത്തിനെതിരെയുള്ള പ്രതിരോധമായിട്ടാണ് നൃത്താവതരണം. ക്ഷേത്രമുറ്റങ്ങളിളിൽ, നടയ്ക്കുനേരെ മര ഉരലിന് മുകളിൽ വെച്ചിട്ടുള്ള കത്തുന്ന വിളക്കിനുചുറ്റുമായിട്ടാണ് നൃത്തമവതരിപ്പിക്കുന്നത്.  കാർഷികവൃത്തിയെ അനുസ്മരിപ്പിക്കുന്ന അംഗചലനങ്ങളോടെയാണ് അവതരണം. നിലം ഒരുക്കൽ, വിത്തുവിതയ്ക്കൽ, കൊയ്ത്ത്, മെതി, പൊലിയളക്കൽ തുടങ്ങിയ പ്രവർത്തനങ്ങളുടെ താളബദ്ധമായചലനങ്ങൾ ഇതിൽക്കാണാം. പശ്ചാത്തലമായി, പുലയമാഹാത്മ്യവും വേദാന്തവും അദ്വൈതവും പുരാണവും പ്രാദേശികചരിത്രവുമെല്ലാം കോർത്തിണക്കിയ പാട്ട് പാടുന്നു. പാട്ടുരീതിയും ചുവടും വേഷവും ഓരോ കരയേയും ആശ്രയിച്ചിരിക്കുന്നു. വെളുത്തമുണ്ടും തോർത്തുമാണ് സാധാരണ കാണപ്പെടുന്ന വേഷം. എന്നാൽ, ചിലപ്രദേശങ്ങളിൽ, മുണ്ടിനു മുകളിൽ ചുവന്നപട്ടു ചുറ്റുന്നു. തൊപ്പിപ്പാളവച്ച് പുലയവേഷത്തിൽതന്നെ കളിക്കാർ  കളത്തിലിറങ്ങുന്നതും കാണാറുണ്ട്. ഒറ്റ, ഇരട്ട, മുക്കണ്ണി, വല്യമുക്കണ്ണി, പിടിച്ചുമുക്കണ്ണി, കോതുകാൽ  എന്നിങ്ങനെയുള്ള ചുവടുകളിലും താളങ്ങളിലും നൃത്തം തുടരുന്നു. ഒരു മണിക്കൂറിലധികം എടുത്താണ് പുലവൃത്തം പൂർത്തിയാക്കുന്നത്.

## അവലംബം

വർഗ്ഗം:ചിത്രം ആവശ്യമുള്ള ലേഖനങ്ങൾ
സഹറു നുസൈബ കണ്ണനാരി

**ക്രോണിക്കിൾ ഓഫ് ആൻ ഹവർ ആൻഡ് ഹാഫ്** എന്ന ആദ്യ നോവലിലൂടെ പ്രശസ്തനായ ഒരു ഇന്ത്യൻ എഴുത്തുകാരനാണ് **സഹറു നുസൈബ കണ്ണനാരി**. ഈ നോവൽ ജെസിബി സമ്മാനത്തിനുള്ള ചുരുക്കപ്പട്ടികയിൽ ഇടംപിടിക്കുകയും  2024 ൽ ഇന്ത്യൻ ഇംഗ്ലീഷ് എഴുത്തുകാർക്കുള്ള **ക്രോസ്സ്വേർഡ്** അവാർഡ് നേടുകയും ചെയ്തു.

## ജീവചരിത്രം
മലപ്പുറം ജില്ലയിലെ അരീക്കോട് സ്വദേശിയാണ് കണ്ണനാരി. പിതാവ് കാദർ. മാതാവ് നുസൈബ. അലിഗഡ് മുസ്ലിം സർവകലാശാലയിൽ നിന്ന് പൊളിറ്റിക്കൽ സയൻസിൽ ബിരുദവും ജവഹർലാൽ നെഹ്റു സർവകലാശാലയിൽ നിന്ന് പൊളിറ്റിക്കൽ സയൻസിൽ ബിരുദാനന്തര ബിരുദവും നേടി. അദ്ദേഹത്തിന്റെ രണ്ടാമത്തെ പുസ്തകമായ **ദി മേനോൻ ഇൻവെസ്റ്റിഗേഷൻ** 2025 ൽ പുറത്തിറങ്ങും. 

## അവലംബം

വർഗ്ഗം:ഇന്തോ-ഇംഗ്ലീഷ് എഴുത്തുകാർ
ഇളപ്പുങ്കൽ

കേരളത്തിലെ കോട്ടയം ജില്ലയിൽ ഈരാറ്റുപേട്ടയ്ക്ക് അടുത്തുള്ള ഒരു ഗ്രാമമാണ് **ഇളപ്പുങ്കൽ**. ഈരാറ്റുപേട്ട-തൊടുപുഴ സംസ്ഥാന പാതയിലാണ് ഇത് സ്ഥിതി ചെയ്യുന്നത്. ഗ്രാമത്തിൻ്റെ ഒരു വശത്തുകൂടി മീനച്ചിലാർ ഒഴുകുന്നു. പ്രധാനമായും റബ്ബർ കൃഷിയുള്ള ഒരു കാർഷികമേഖലയായ ഇളപ്പുങ്കൽ ഗ്രാമത്തിലെ ഭൂരിഭാഗം നിവാസികളും കർഷകരാണ്. ഇവിടുത്തെ പ്രധാന മതങ്ങൾ ഹിന്ദുമതവും ഇസ്ലാമുമാണ്.

തലപ്പലം ഗ്രാമപഞ്ചായത്തിലെ 5, 6 വാർഡുകൾ ഉൾപ്പെടുന്ന ഇളപ്പുങ്കൽ ഗ്രാമം പാലാ നിയമസഭാ മണ്ഡലത്തിലും കോട്ടയം പാർലമെൻ്റ് മണ്ഡലത്തിലും ഉൾപ്പെടുന്നു.

## ചരിത്രം
ഒരു കോട്ടയ്ക്ക് ചുറ്റുമുള്ള സ്ഥലം' എന്ന അർത്ഥത്തിൽ മുമ്പ് കോട്ടക്കുഴി എന്നും ഈ ഗ്രാമം അറിയപ്പെട്ടിരുന്നു. എഡി 1100-ൽ വെമ്പോലിനാട് രാജ്യം തെക്കുംകൂർ, വടക്കുംകൂർ എന്നീ രണ്ട് രാജ്യങ്ങളായി പിരിഞ്ഞു. അക്കാലത്ത് ഇവിടെയുണ്ടായിരുന്ന കോട്ടയാണ് രണ്ട് രാജ്യങ്ങളെയും വേർപെടുത്തിയിരുന്നത്.

## അവലംബം
കളത്തുകടവ്

കേരളത്തിലെ കോട്ടയം ജില്ലയിൽ മീനച്ചിലാറിനോട് ചേർന്ന് സ്ഥിതിചെയ്യുന്ന ഒരു ചെറിയ ഗ്രാമമാണ് **കളത്തുകടവ്**. ഈരാറ്റുപേട്ട-തൊടുപുഴ സംസ്ഥാന പാതയിൽ ഈരാറ്റുപേട്ട, തൊടുപുഴ പട്ടണങ്ങൾക്കിടയിലാണ് ഇതിന്റെ സ്ഥാനം. പ്രധാന അടയാളങ്ങൾ സെന്റ്. ജോൺ വിയാനി പള്ളിയും സെന്റ്. അൽഫോൻസ ലോവർ പ്രൈമറി സ്കൂളുമാണ്. നാണ്യവിളകൾക്കും റബ്ബർ കൃഷിക്കും പേരുകേട്ട ഒരു കാർഷിക ഗ്രാമമായ ഇവിടം നിർമ്മാണ സാമഗ്രികളും എല്ലാത്തരം ഉപഭോഗ വസ്തുക്കളും വിൽക്കുന്ന ധാരാളം കടകളുള്ള ഒരു ജനപ്രിയ പാർപ്പിട പരിസരമായി വളർന്നുവരുന്നു. മീനച്ചിലാറിന്റെ പ്രധാന പോഷകനദിക്ക് കുറുകെയുള്ള പാലം കളത്തുകടവിനെ മൂന്നിലവുമായും ചകിണിയാംതടവുമായും ബന്ധിപ്പിക്കുന്നു. ഇളപ്പുങ്കൽ, ഈരാറ്റുപേട്ട, പാലാ, തൊടുപുഴ, മേലുകാവ്, മങ്കൊമ്പ്, തലനാട്, ചകിണിയാംതടം എന്നിവയാണ് സമീപത്തുള്ള മറ്റ് ഗ്രാമങ്ങൾ.

## അവലംബം


വർഗ്ഗം:കോട്ടയം ജില്ലയിലെ ഗ്രാമങ്ങൾ
പിങ്‍ഗളകേശിനി (കവിതാ സമാഹാരം)

2024ലെ കേന്ദ്ര സാഹിത്യ അക്കാദമി പുരസ്കാരം ലഭിച്ച കവിതാ സമാഹാരമാണ് **പിങ്‍ഗളകേശിനി**. കെ. ജയകുമാർ രചിച്ച കവിതകളുടെ ഈ സമാഹാരത്തിന് അവതാരിക എഴുതിയത് ഡോ. ദേശമംഗലം രാമകൃഷ്ണനാണ്. സ്വത്വസംഘർഷ പീഡകളിലൂടെയുള്ള ആത്മാന്വേഷണം വിഷയമാക്കിയ ഈ കവിതാസമാഹാരം 2020 ൽ ആണ് പ്രസിദ്ധീകൃതമായത്. ജയകുമാറിന്റെ പത്താമത്‌ കാവ്യസമാഹാരമാണ്‌ പിങ്ഗളകേശിനി. 
## പേരിനു പുറകിൽ
താരാശങ്കർ ബാനർജിയുടെ ബംഗാളി നോവൽ ആരോഗ്യനികേതനിൽ മൃത്യുദേവതയായാണ്‌ പിങ്ഗളകേശിനിയെക്കുറിച്ച്‌ പറയുന്നത്‌. നോവലിസ്റ്റ്‌  ഉദ്ദേശിച്ച രീതിയിലുള്ള മൃത്യുദേവതയായല്ല, നമുക്ക്‌ വിലപ്പെട്ടതിന്റെയൊക്കെ മരണം ആസന്നമാണെന്ന മൃത്യുബോധത്തിന്റെ പ്രതീകമായാണ്‌ ആ പേര്‌ ഉപയോഗിച്ചത്‌. സമൂഹത്തിലും ജീവിതത്തിലും നഷ്ടമായിക്കൊണ്ടിരിക്കുന്ന മൂല്യങ്ങളുടെ ഓർമക്കുറിപ്പുപോലെയാണ്‌ പിങ്ഗളകേശിനിയെ അടയാളപ്പെടുത്തിയത്‌ എന്ന് കവി പറഞ്ഞിട്ടുണ്ട്. 

## പുരസ്കാരങ്ങൾ
* 2024ലെ കേന്ദ്ര സാഹിത്യ അക്കാദമി പുരസ്കാരം
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:കവിതാസമാഹാരങ്ങൾ
ചാമപ്പാറ

കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് **ചാമപ്പാറ**. പൂഞ്ഞാർ ഗ്രാമപഞ്ചായത്തിന്റെ കീഴിലുള്ള ഈ ഗ്രാമം ജില്ലാ ആസ്ഥാനമായ കോട്ടയത്തിന് 43 കിലോമീറ്റർ കിഴക്കായി സ്ഥിതി ചെയ്യുന്നു. പശ്ചിമഘട്ടത്തിലെ ഇടനാട് മേഖലയിൽ ഉൾപ്പെടുന്ന ഒരു ചെറിയ കാർഷിക ഗ്രാമമായ ഇവിടെനിന്ന് ഈരാറ്റുപേട്ട പട്ടണത്തിലേയ്ക്ക് ഏകദേശം 8 കിലോമീറ്റർ  ദൂരമുണ്ട്. വടക്കേക്കര, പൂഞ്ഞാർ, തലപ്പാലം, കടുവാമൂഴി, നടയ്ക്കൽ എന്നിവയാണ് ഈ ഗ്രാമത്തിന് അടുത്തുള്ള മറ്റു ഗ്രാമങ്ങൾ.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
പഴുക്കാക്കാനം

കേരളത്തിലെ കോട്ടയം ജില്ലയിലെ ഈരാറ്റുപേട്ട ബ്ലോക്കിൽ, മൂന്നിലവ് ഗ്രാമപഞ്ചായത്തിലെ നാലാം വാർഡും ഗ്രാമവുമാണ് **പഴുക്കാക്കാനം**. ജില്ലാ ആസ്ഥാനമായ കോട്ടയത്തിന് ഏകദേശം 14 കിലോമീറ്റർ കിഴക്കായി ഇത് സ്ഥിതി ചെയ്യുന്നു. സമുദ്രനിരപ്പിൽ നിന്ന് 2000 അടി ഉയരത്തിൽ, മലനിരകളും, അരുവികളും നിറഞ്ഞ പ്രദേശമാണ് പഴുക്കാക്കാനം. ഇരുമാപ്ര, വാളകം, മേച്ചാൽ, മങ്കൊമ്പ്, വെളളറ, അഞ്ചുമല, മൂന്നിലവ്, പെരുങ്കാവ്, കുറിഞ്ഞിപ്ലാവ്, ചകിണിയാംതടം, പുതുശ്ശേരി, തഴയ്ക്കവയൽ എന്നിവയാണ് സമീപത്തുള്ള മറ്റ് ഗ്രാമങ്ങൾ. ഈ പ്രദേശം പാലാ നിയോജക മണ്ഡലത്തിൽ ഉൾപ്പെട്ടിരിക്കുന്നു. കേരളത്തിലെ വികസിച്ചുവരുന്ന വിനോദസഞ്ചാര കേന്ദ്രങ്ങളായ ഇലവീഴാ പൂഞ്ചിറ, ഇല്ലിക്കക്കല്ല്, കട്ടിക്കയം വെള്ളച്ചാട്ടം, കണ്ണാടിപ്പാറ എന്നിവ ഗ്രാമത്തിനു സമീപത്താണ്. വിനോദ സഞ്ചാരികളെ ആകർഷിക്കുന്ന നിരവധി റിസോർട്ടുകളും കോട്ടേജുകളും ഇവിടെയുണ്ട്. 

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
മേച്ചാൽ

കേരളത്തിലെ കോട്ടയം ജില്ലയിലെ ഈരാറ്റുപേട്ട ബ്ലോക്കിലുൾപ്പെട്ട ഒരു ചെറിയ ഗ്രാമമാണ് **മേച്ചാൽ**. മൂന്നിലവ് ഗ്രാപഞ്ചായത്തിൻ്റെ കീഴിലുള്ള പ്രദേശമാണിത്. കോട്ടയം ജില്ലയുടെയും ഇടുക്കി ജില്ലയുടെയും അതിർത്തിയിലാണ് ഈ ഗ്രാമം. ജില്ലാ ആസ്ഥാനമായ കോട്ടയത്തിന് 44 കിലോമീറ്റർ കിഴക്കായി ഈ ഗ്രാമം സ്ഥിതി ചെയ്യുന്നു. വാളകം, കോലാനി തോട്ടം, നെല്ലാപ്പാറ, പഴുക്കാക്കാനം തലപ്പലം, തീക്കോയി, കടുവാമൂഴി, കടനാട്, നടയ്ക്കൽ എന്നിവയാണ് മേച്ചാൽ ഗ്രാമത്തിന് സമീപത്തുള്ള മറ്റ് ഗ്രാമങ്ങൾ.

## അവലംബം
മങ്കൊമ്പ് (കോട്ടയം)

കോട്ടയം ജില്ലയിലെ മീനച്ചിൽ താലൂക്കിൽ ഈരാറ്റുപേട്ട ബ്ളോക്കിൽ, മൂന്നിലവ് ഗ്രാമപഞ്ചായത്തിലുൾപ്പെട്ട ഒരു ചെറിയ ഗ്രാമമാണ് **മങ്കൊമ്പ്**. പശ്ചിമഘട്ടത്തിലെ ഒരു മനോഹര പ്രദേശമാണിത്. വാളകം, മേച്ചാൽ, പഴുക്കാക്കാനം, വെളളറ, മൂന്നിലവ് എന്നിവ ഈ ഗ്രാമത്തിന് സമീപസ്ഥമായ മറ്റ് ഗ്രാമങ്ങളാണ്. ഈരാറ്റുപേട്ട പട്ടണത്തിൽ നിന്ന് ബസ് മാർഗം മങ്കൊമ്പ് ഗ്രാമത്തിലൂടെ 3 കിലോമീറ്റർ ദൂരം സഞ്ചരിച്ചാൽ വിനോദ സഞ്ചാരകേന്ദ്രമായി ഇല്ലിക്കൽ മലമുകളിൽ എത്തിച്ചേരാവുന്നതാണ്.

## അവലംബം
ചേന്നാട്

കേരളത്തിലെ കോട്ടയം ജില്ലയിലെ ഈരാറ്റുപേട്ടയിൽ നിന്ന് ഏകദേശം 7 കിലോമീറ്റർ അകലെയുള്ള ഒരു ചെറിയ ഗ്രാമമാണ് **ചേന്നാട്** (ചെന്നാട് എന്നും അറിയപ്പെടുന്നു)**''. **'ചെന്നു നിന്ന നാട്''' എന്നതിൽ നിന്നാണ് ഗ്രാമത്തിന് ഈ പേര് ലഭിച്ചതെന്നാണ് ഐതിഹ്യം. ഇവിടെ ഒരു പള്ളിയും അമ്പലവും ഹൈസ്കൂളും എൽ.പി. സ്കൂളും സ്ഥിതിചെയ്യുന്നു. ഈ പ്രദേശത്തെ പ്രധാന കാർഷിക വിള റബ്ബറാണ്. ഗ്രാമത്തിന്റ ഏറ്റവും ജനകീയമായ സാമ്പത്തിക പിന്തുണയായി ഇത് നിലകൊള്ളുന്നു. ഗ്രാമത്തിൽ ഒരു സർക്കാർ സേവന കേന്ദ്രവുമുണ്ട്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ചൂണ്ടശേരി

കേരളത്തിലെ കോട്ടയം ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് ചൂണ്ടശേരി.

## പദോൽപ്പത്തി
ചൂണ്ടശേരിയ്ക്ക് ഈ പേര് ലഭിച്ചത് "ചൂണ്ടൽ" എന്നർത്ഥം "ജലം സമൃദ്ധമായ സ്ഥലം" എന്നും "ശേരി" എന്നാൽ ഗ്രാമം എന്നും അർത്ഥമാക്കുന്നു. ചൂണ്ടശേരി എന്ന പേരിൻ്റെ ഉത്ഭവത്തിന്റെ മറ്റൊരു സാധ്യത എന്തെന്നാൽ, "ചൂണ്ട" എന്നാൽ ഈ സ്ഥലത്ത് സമൃദ്ധമായി കാണപ്പെടുന്ന ഈന്തപ്പനകളിൽ നിന്ന് നിർമ്മിച്ച "മത്സ്യബന്ധനത്തിനുള്ള വടി" എന്നാണ് അർത്ഥമാക്കുന്നത്. "ശേരി" എന്നത് "തെരുവ്" എന്നും വിവർത്തനം ചെയ്യാവുന്നതാണ്.

## സ്ഥാനം
ഭരണങ്ങാനത്ത് നിന്ന് മൂന്ന് കിലോമീറ്ററും പ്രവിത്താനത്ത് നിന്ന് നാല് കിലോമീറ്ററും അകലെയാണ് ചൂണ്ടശേരി ഗ്രാമം സ്ഥിതി ചെയ്യുന്നത്. സംസ്കാരവും പൈതൃകവും കൊണ്ട് സമ്പന്നമാണ് ചൂണ്ടച്ചേരി. വിശുദ്ധ അൽഫോൻസാമ്മയുടെ പുണ്യഭൂമിയിൽ നിന്ന് വെറും 3 കിലോമീറ്റർ അകലെയാണ് ഇത്. വേഴങ്ങാനം മഹാദേവ ക്ഷേത്രവും സെൻ്റ് ജോസഫ് ദേവാലയവുമാണ് ഗ്രാമത്തിലെ പ്രധാന ആരാധനാലയങ്ങൾ.

## വിദ്യാലയങ്ങൾ
സെന്റ ജോസഫ്സ് കോളേജ് ഓഫ് എഞ്ചിനീയറിംഗ് ആൻഡ് ടെക്നോളജി, സെന്റ് ജോസഫ് ഇൻസ്റ്റിറ്റ്യൂട്ട് ഓഫ് ഹോട്ടൽ മാനേജ്മെൻ്റ്, സാൻജോസ് പബ്ലിക് സ്കൂൾ എന്നീ മൂന്ന് വിദ്യാഭ്യാസ സ്ഥാപനങ്ങൾ ചൂണ്ടച്ചേരിയിൽ വിദ്യാഭ്യാസപരമായ സേവനം നൽകുന്നു.

## വിളകളും കൃഷിയും
ചൂണ്ടശേരിയിൽ താമസിക്കുന്നവരുടെ പ്രധാന കാർഷിക പ്രവർത്തനങ്ങളിൽ ഒന്നാണ് റബ്ബർ കൃഷി. റബ്ബർ മരങ്ങൾക്കും തെങ്ങുകൾക്കുമൊപ്പം വൈവിധ്യമാർന്ന വാഴ, മരച്ചീനി, മറ്റ് പഴവർഗ്ഗങ്ങൾ പച്ചക്കറികൾ എന്നിവയും ഇവിടെ ഉത്പാദിപ്പിക്കുന്നു.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
എടക്കുന്നം

കേരളത്തിലെ കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ പാറത്തോട് ഗ്രാമപഞ്ചായത്തിന്റെ ഭാഗമായ ഒരു ഗ്രാമമാണ് **എടക്കുന്നം**. കാഞ്ഞിരപ്പള്ളിയാണ് ഈ ഗ്രാമത്തിന് ഏറ്റവും അടുത്തുള്ള പട്ടണം.

## ജനസംഖ്യാശാസ്ത്രം
2011 ലെ കനേഷുമാരി പ്രകാരം 10543 പുരുഷന്മാരും 10595 സ്ത്രീകളും ഉൾപ്പെടെ 21138 ആളുകൾ ഈ ഗ്രാമത്തിൽ താമസിക്കുന്നു. സാക്ഷരരായ 9272 പേരിൽ 18541 പേർ പുരുഷന്മാരും 9269 പേർ സ്ത്രീകളുമാണ്. ഒന്നിലധികം തൊഴിലുകളെ ആശ്രയിക്കുന്ന എടക്കുന്നം ഗ്രാമത്തിലെ മൊത്തം 7458 തൊഴിലാളികളിൽ പുരുഷന്മാർ 5808 ഉം സ്ത്രീകൾ 1650 ഉം ആണ്. കാർഷികവൃത്തിയെ ആശ്രയിച്ചിരിക്കുന്ന ആകെയുള്ള 572 കർഷകരിൽ, 518 പുരുഷന്മാരും 54 സ്ത്രീകളും ഉണ്ട്. കൃഷിഭൂമിയിൽ കൂലിപ്പണി ചെയ്യുന്ന 567 പേരിൽ പുരുഷന്മാർ 479 ഉം സ്ത്രീകൾ 88 ഉം ആണ്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കീഴവായ്‌പൂര് കിഴക്കേടത്ത് സുബ്രഹ്മണ്യസ്വാമി ക്ഷേത്രം

പത്തനംതിട്ട ജില്ലയിലെ മല്ലപ്പള്ളി താലൂക്കിൽ സ്ഥിതി ചെയ്യുന്ന ഒരു ക്ഷേത്രമാണ് കിഴക്കേടത്ത് സുബ്രഹ്മണ്യസ്വാമിക്ഷേത്രം. ദേവസേനാപതിയും പാർവതീപരമേശ്വരപുത്രനുമായ ശ്രീമുരുകനാണ് മുഖ്യപ്രതിഷ്ഠ. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ ക്ഷേത്രം.

## ക്ഷേത്രം
റോഡ് മാർഗ്ഗത്തിനടുക്കൽ നിന്ന് മാറി തിരക്കൊഴിഞ്ഞ പ്രദേശത്താണ് ക്ഷേത്രം സ്ഥിതി ചെയ്യുന്നത്.ആനക്കൊട്ടിലും ചുറ്റമ്പലവും നമസ്കാരമണ്ഡപവും ഉണ്ട്.കൊടിമരം ചെമ്പ് മേഞ്ഞതാണ്. ഭീമാകാരമായ വട്ടശ്രീകോവിലാണ് ഇവിടുത്തേത്.

## പ്രതിഷ്ഠ
പരബ്രഹ്മസ്വരൂപനും ഓംകാരപ്പൊരുളുമായ ശ്രീമുരുകനാണ് മുഖ്യപ്രതിഷ്‌ഠയായി വിരാജിക്കുന്നത്. കിഴക്കോട്ടാണ് ദർശനം. വിഗ്രഹത്തിന് ഏകദേശം ഒരാൾ പൊക്കം ഉണ്ട്. ശ്രീകോവിലിന് പടിഞ്ഞാറുവശത്ത്(പിൻഭാഗം) ബാലസുബ്രഹ്മണ്യന്റെ പ്രതിഷ്ഠയുണ്ട്. ബാലാരിഷ്ടകൾ മാറാനും സന്തനാലബ്ധിക്കുമായി ആളുകൾ ബാലസുബ്രഹ്മണ്യനെ പ്രാർത്ഥിക്കുകയും തൊട്ടിലുകൾ കെട്ടുകയും പാവകളെ നൽകുകയും ചെയ്യാറുണ്ട്.

## ഉത്സവം
ധനുമാസത്തിലെ കാർത്തിക നക്ഷത്രത്തിൽ കൊടിയേറി പത്തുദിവസത്തെ ഉത്സവമാണ് പ്രധാനം. ഇതിൽ ഒൻപതാം ദിവസം വരുന്ന പള്ളിവേട്ട കേമമായി നടത്തുന്നു. ഉത്സവത്തിന് ഇടദിവസങ്ങളിൽ ഓരോരോ സ്ഥലങ്ങളിലേക്കായി പുറപ്പാടെഴുന്നള്ളത്ത് നടക്കുന്നു. പള്ളിവേട്ടദിവസം വിശേഷാൽ സേവയും എഴുന്നള്ളിപ്പുകളും കലാപരിപാടികളും നടക്കുന്നു. പത്താം ദിവസം രാവിലെ തന്നെ കൊടയിറക്കി ആറാട്ട് നടത്തി ഉച്ചയോടെ തിരിച്ചെഴുന്നള്ളിച്ച് ആറാട്ടുസദ്യയോടുകൂടി ഉത്സവം തീരുന്നു.
മംഗലാപുരം എണ്ണ ശുദ്ധീകരണശാല

മംഗലാപുരം റിഫൈനറി ആൻഡ് പെട്രോകെമിക്കൽസ് ലിമിറ്റഡ് , ഇന്ത്യാ ഗവൺമെൻ്റിൻ്റെ പെട്രോളിയം പ്രകൃതി വാതക മന്ത്രാലയത്തിൻ്റെ ഉടമസ്ഥതയിലുള്ള ഓയിൽ ആൻഡ് നാച്ചുറൽ ഗ്യാസ് കോർപ്പറേഷൻ്റെ ഒരു ഡിവിഷനാണ്. 1988-ൽ സ്ഥാപിതമായ റിഫൈനറി കടിപ്പള്ളയിലാണ് സ്ഥിതി ചെയ്യുന്നത്. മംഗലാപുരത്തിൻ്റെ മധ്യഭാഗത്ത് നിന്ന് വടക്ക്. ബാല, കലവർ, കുത്തേറ്റൂർ, കാട്ടിപ്പള്ള, ആദ്യപാടി എന്നീ അഞ്ച് ഗ്രാമങ്ങളെ മാറ്റിപ്പാർപ്പിച്ചാണ് റിഫൈനറി സ്ഥാപിച്ചത്.
കുമാർ സാഹ്നി

ഇന്ത്യയിലെ ചലച്ചിത്ര സംവിധായകനും തിരക്കഥാകൃത്തുമായിരുന്നു **കുമാർ സാഹ്നി** (ആംഗലേയം: *Kumar Shahani*) (7 ഡിസംബർ 1940 – 24 ഫെബ്രുവരി 2024)) സമാന്തരസിനിമകളിലൂടെ പ്രശസ്തനായിരുന്ന അദ്ദേഹത്തിൻ്റെ പ്രധാന ചിത്രങ്ങളാണ് മായാദർപ്പൺ (1972), തരംഗ് (1984), ഖയാൽ ഗാഥ (1989), കസ്ബ (1990) എന്നിവ . ബ്രിട്ടീഷ് ഇന്ത്യയിൽ ഇന്നത്തെ പാകിസ്ഥാനിലെ സിന്ധ് പ്രവിശ്യയിലെ ലാർകനയിലാണ് ജനിച്ചത്. വിഭജനത്തിനുശേഷം കുടുംബസമേതം ഇന്ത്യയിൽ എത്തുകയും മുംബെയിൽ താമസമാരംഭിക്കുകയും ചെയ്തു.  എൺപത്തിമൂന്നാം വയസ്സിൽ വാർദ്ധക്യസഹജമായ അസുഖം മൂലം കൊൽക്കത്തയിൽ അന്തരിച്ചു

.   
## അവലംബം
വെട്ടിക്കാട്ടുമുക്ക്

കേരളത്തിലെ കോട്ടയം ജില്ലയിലെ ഒരു ചെറിയ ഗ്രാമമാണ് **വെട്ടിക്കാട്ടുമുക്ക്**. തലയോലപ്പറമ്പ് പഞ്ചായത്തിന്റെ ഭാഗമാണ്. ജില്ലാ ആസ്ഥാനമായ കോട്ടയത്തിന് 28 കിലോമീറ്റർ വടക്കായി സ്ഥിതി ചെയ്യുന്ന ഇവിടെനിന്ന് കടുത്തുരുത്തിയിലേയ്ക്കുള്ള ദൂരം വെറും 5 കിലോമീറ്റർ ആണ്. മുളക്കുളം, ചെമ്പ്, കടുത്തുരുത്തി, ഉദയനാപുരം, മറവൻതുരുത്ത് എന്നിവയാണ് ഈ ഗ്രാമത്തിന്റെ സമീപത്തുള്ള ഗ്രാമങ്ങൾ.

## സാമ്പത്തികം
ഈ പ്രദേശത്തിന്റെ സമ്പദ്‌വ്യവസ്ഥ ഇതുവഴിയൊഴുകുന്ന മൂവാറ്റുപുഴയാറിനെ ചുറ്റിപ്പറ്റിയാണ്. സിമന്റ് ഇഷ്ടികകൾ പോലെയുള്ള നിർമ്മാണ സാമഗ്രികൾ ഇവിടെ ഒരു പ്രധാന സാമ്പത്തിക പ്രവർത്തനമായി മാറുകയാണ്. നിർമ്മാണ രംഗത്തെ അസംസ്കൃത വസ്തുക്കളായ ചരൽ, ഇഷ്ടിക, മണൽ തുടങ്ങിയവ ആലപ്പുഴ പോലുള്ള പടിഞ്ഞാറൻ പ്രദേശങ്ങളിലേക്ക് കൊണ്ടുപോകുന്ന ലോജിസ്റ്റിക്സ്, ഗതാഗത മേഖലയും ഇവിടുത്തെ ഒരു സാമ്പത്തിക പ്രവർത്തനമാണ്. ഈ ഗ്രാമത്തിലെ ജനസംഖ്യയുടെ ഒരു ചെറിയ ഭാഗം ജിസിസി രാജ്യങ്ങളിൽ ജോലി ചെയ്യുന്നു. മുമ്പ് കൃഷിയായിരുന്നു ഈ പ്രദേശത്തെ ജനങ്ങളുടെ പ്രധാന വരുമാന മാർഗ്ഗം. സമ്പദ്‌വ്യവസ്ഥയിൽ കാർഷിക രംഗത്തെ വിഹിതം വർഷങ്ങളായി കുറഞ്ഞുവരികയാണ്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
മുളക്കുളം

കേരളത്തിൽ കോട്ടയം, എറണാകുളം ജില്ലകളിലായി വ്യാപിച്ചുകിടക്കുന്ന ഒരു ഗ്രാമമാണ് മൂവാറ്റുപുഴ നദിയുടെ തീരത്ത് സ്ഥിതി ചെയ്യുന്ന **മുളക്കുളം**. പിറവം മുനിസിപ്പാലിറ്റിയിലും മുളക്കുളം ഗ്രാമപഞ്ചായത്തിലുമായി ഇത് സ്ഥിതി ചെയ്യുന്നു. മുളക്കുളം വടക്ക് എറണാകുളം ജില്ലയിലെ പിറവം മുനിസിപ്പാലിറ്റിയുടെ പരിധിയിൽ വരുമ്പോൾ, കോട്ടയം ജില്ലയിലെ മുളക്കുളം ഗ്രാമപഞ്ചായത്തിന്റെ പരിധിയിലാണ് മുളക്കുളം തെക്ക്. അക്ഷര നഗരിയായ കോട്ടയം നഗരത്തിൽ നിന്നും കേരളത്തിൻ്റെ വാണിജ്യ തലസ്ഥാനമായ കൊച്ചി നഗരത്തിൽ നിന്നും ഏകദേശം 38 കിലോമീറ്റർ അകലെയാണ് ഈ ഗ്രാമം സ്ഥിതി ചെയ്യുന്നത്. പിറവവും ഇലഞ്ഞിയുമാണ് അടുത്തുള്ള പട്ടണങ്ങൾ. ഈ ഗ്രാമത്തിലെ ജനസംഖ്യ ഏകദേശം 22360 ആയി കണക്കാക്കപ്പെട്ടിരിക്കുന്നു.

### ശ്രദ്ധേയ വ്യക്തികൾ
ചെമ്മനം ചാക്കോ - കവി

രമേഷ് പിഷാരടി - സിനിമാ നടൻ

ഫാ. ആബേൽ - സീറോ-മലബാർ കത്തോലിക്കാ പുരോഹിതനും കലാഭവന്റെ സ്ഥാപകനും

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കടപ്പൂർ

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **കടപ്പൂർ**. ഏറ്റുമാനൂർ-പാലാ റോഡിൽ നിന്ന് 3 കിലോമീറ്റർ അകലെയും (കൂടല്ലൂർ കവല ജംഗ്ഷനിൽ നിന്ന് തിരിയുന്നു), കൊച്ചി-കോട്ടയം റോഡിൽ നിന്ന് 5 കിലോമീറ്റർ അകലെയുമായി (വെമ്പള്ളി ജംഗ്ഷനിൽ നിന്ന് തിരിയുന്നു), കോട്ടയം നഗരത്തിൽ നിന്ന് ഏകദേശം 18 കിലോമീറ്റർ ദൂരെയാണ് ഇത് സ്ഥിതി ചെയ്യുന്നത്.

## സാമ്പത്തികം
നെൽവയലുകളും ഇടതിങ്ങിയ റബ്ബർ തോട്ടങ്ങളുമുള്ള ഈ ഗ്രാമം ഒരു കാർഷിക ഗ്രാമമാണ്. കടപ്പൂരിനടുത്തുകൂടി ഒഴുകുന്ന കട്ടച്ചിറ തോട് എന്ന ഒരു ചെറിയ അരുവി കട്ടച്ചിറയിൽ വച്ച് മീനച്ചിലാറുമായി ലയിക്കുന്നു. കടപ്പൂരിൽ ഒരു പുരാതന ക്ഷേത്രം (കടപ്പൂർ ദേവിക്ഷേത്രം), സർക്കാർ ഹയർ സെക്കൻഡറി സ്കൂൾ, ഒരു കത്തോലിക്കാ പള്ളി എന്നിവ സ്ഥിതിചെയ്യുന്നു. കാളി ദേവിയാണ് ക്ഷേത്രത്തിലെ പ്രതിഷ്ഠ. പരശുരാമൻ പണികഴിപ്പിച്ചതാണെന്ന് വിശ്വസിക്കപ്പെടുന്ന വളരെ പുരാതനമായ ഒരു ക്ഷേത്രമാണിത്.

## ഭരണം
കാണക്കാരി പഞ്ചായത്തിൽ സ്ഥിതി ചെയ്യുന്ന ഈ ഗ്രാമം കടുത്തുരുത്തി നിയോജക മണ്ഡലത്തിൽ ഉൾപ്പെട്ടിരിക്കുന്നു. കൂടല്ലൂർ, വെമ്പള്ളി, കട്ടച്ചിറ, ക്ലാമറ്റം എന്നിവയുമാണ് സമീപ ഗ്രാമങ്ങൾ.

## ഉത്സവങ്ങൾ
കുറവിലങ്ങാട് സെന്റ് മേരീസ് പള്ളി ഇടവകയിലെ മൂന്നു നോമ്പ് വേളയിൽ പള്ളിയിൽ നിന്ന് കപ്പൽ എഴുന്നള്ളിച്ച് കൊണ്ടുപോകുന്നു. 400 എ ഡി മുതലാണ് ഈ ആചാരം ആരംഭിച്ചത്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
അയർക്കുന്നം

പാലായ്ക്കും കോട്ടയത്തിനും ഇടയിൽ സ്ഥിതി ചെയ്യുന്ന ഒരു ഗ്രാമമാണ് **അയർക്കുന്നം**. അയർക്കുന്നം ഗ്രാമപഞ്ചായത്തിന്റെ കീഴിലുള്ള 20 ഗ്രാമപഞ്ചായത്ത് വാർഡുകളിലൊന്നാണിത്.

## ജനസംഖ്യ
2011-ലെ കനേഷുമാരി പ്രകാരമുള്ള അയർക്കുന്നം ഗ്രാമത്തിന്റെ ലൊക്കേഷൻ കോഡ് അല്ലെങ്കിൽ വില്ലേജ് കോഡ് 628159 ആണ്. അയർക്കുന്നം ഗ്രാമത്തിന്റെ ജില്ലാ ആസ്ഥാനവും ഉപജില്ലാ ആസ്ഥാനവുമായ കോട്ടയം നഗരത്തിൽ നിന്ന് 15 കിലോമീറ്റർ അകലെയാണ് ഈ ഗ്രാമം സ്ഥിതി ചെയ്യുന്നത്. 

ഗ്രാമത്തിന്റെ മൊത്തം വിസ്തീർണ്ണം 2513 ഹെക്ടറാണ്. അയർക്കുന്നത്തെ ആകെ ജനസംഖ്യ 28,718 ആണ്. അയർക്കുന്നം വില്ലേജിൽ 7,063 വീടുകളുണ്ട്. ഏറ്റുമാനൂർ ആണ് അയർക്കുന്നത്തിന് ഏറ്റവും അടുത്തുള്ള മുനിസിപ്പാലിറ്റി. കോട്ടയവും പാലയും അയർക്കുന്നത്ത് നിന്ന് ഏകദേശം 15 കിലോമീറ്റർ ദൂരത്തായി സ്ഥിതിചെയ്യുന്നു.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ആനിക്കാട് (കോട്ടയം)

കേരളത്തിലെ കോട്ടയം ജില്ലയിലെ ഒരു ഗ്രാമമാണ് **ആനിക്കാട്**. ആനിക്കാട് വില്ലേജിന്റെ ജില്ലാ ആസ്ഥാനവും ഉപജില്ലാ ആസ്ഥാനവുമായ കോട്ടയത്ത് നിന്ന് ഏകദേശം 30 കിലോമീറ്റർ അകലെയാണ് ഇത് സ്ഥിതി ചെയ്യുന്നത്. 2009 ലെ കണക്കുകൾ പ്രകാരം ഇത് പള്ളിക്കത്തോട് ഗ്രാമപഞ്ചായത്തിൽ ഉൾപ്പെട്ടിരിക്കുന്നു.

## ജനസംഖ്യ
2012 ലെ ഇന്ത്യൻ കനേഷുമാരി പ്രകാരം 6204 പുരുഷന്മാരും 6529 സ്ത്രീകളും ഉൾപ്പെടെയുള്ള ആനിക്കാട് ഗ്രാമത്തിലെ ജനസംഖ്യ 12733 ആയിരുന്നു. ആനിക്കാട് വില്ലേജിൻ്റെ ലൊക്കേഷൻ കോഡ് അല്ലെങ്കിൽ വില്ലേജ് കോഡ് 628162 ആണ്.

## ഭൂമിശാസ്ത്രം
ഗ്രാമത്തിൻ്റെ മൊത്തം വിസ്തീർണ്ണം 2271 ഹെക്ടറാണ്. ആനിക്കാട് ഗ്രാമത്തിലെ സാക്ഷരതാ നിരക്ക് 88.50% ആണ്, അതിൽ 88.24% പുരുഷന്മാരും 88.76% സ്ത്രീകളും സാക്ഷരരാണ്. ആനിക്കാട് വില്ലേജിൽ 4,218 വീടുകളുണ്ട്. ആനിക്കാട് വില്ലേജ് ലോക്കാലിറ്റിയുടെ പിൻകോഡ് 686503 ആണ്. കാഞ്ഞിരപ്പള്ളി നിയമസഭാ മണ്ഡലത്തിലും പത്തനംതിട്ട ലോക്‌സഭാ മണ്ഡലത്തിലും ഉൾപ്പെടുന്നതാണ് ആനിക്കാട് ഗ്രാമം. ഗ്രാമത്തിലെ എല്ലാ പ്രധാന സാമ്പത്തിക പ്രവർത്തനങ്ങളും കദേശം 17 കിലോമീറ്റർ അകലെയുള്ള പാലാ നഗരവുമായി ബന്ധപ്പെട്ടാണ്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഫെമിനിച്ചി ഫാത്തിമ

ലഘുചിത്രം|പോസ്റ്റർ
ഫാസിൽ മുഹമ്മദ് സംവിധാനം ചെയ്ത ഒരു  മലയാളം  ചിത്രമാണ് **ഫെമിനിച്ചി ഫാത്തിമ**. ലിംഗസമത്വം, സാംസ്കാരിക പാരമ്പര്യം, വ്യക്തി ശാക്തീകരണം എന്നീ പ്രമേയങ്ങൾ കേന്ദ്ര കഥാപാത്രമായ, ഫാത്തിമയുടെ കണ്ണിലൂടെ കാണുന്ന  സിനിമയാണ് ഈ ചിത്രം.  ഇതിലെ അഭിനയത്തിന് നടി ഷംല ഹംസയ്ക്ക് ഏറ്റവും നല്ല നടിക്കുള്ള കേരള സംസ്ഥാന അവാർഡ് ലഭിച്ചു. 100 മിനിറ്റ് ദൈർഘ്യമുള്ള ചിത്രം  2024 ൽ,  29-ാമത് കേരള രാജ്യാന്തര ചലച്ചിത്രമേളയിൽ പ്രദർശിപ്പിച്ചിരുന്നു. മേളയിൽ  മത്സരവിഭാഗത്തിൽ ഈ ചിത്രത്തിന്  ഏറ്റവും മികച്ച ചിത്രത്തിനുള്ള പ്രേക്ഷക പുരസ്‌കാരം ലഭിച്ചു. അന്താരാഷ്ട്ര മത്സര വിഭാഗത്തിലെ മികച്ച ചിത്രത്തിനുള്ള ഫിപ്രസി പുരസ്‌കാരവും, മികച്ച മലയാള ചിത്രത്തിനുള്ള നെറ്റ്പാക് പുരസ്‌കാരവും ഈ ചിത്രത്തിനു ലഭിച്ചു.  അന്താരാഷ്ട്ര മത്സര വിഭാഗത്തിൽ മികച്ച തിരക്കഥക്കുള്ള ജൂറി പുരസ്‌കാരവും കെ.ആർ. മോഹനൻ പുരസ്‌കാരവും സംവിധായകൻ ഫാസിൽ മുഹമ്മദിന് ലഭിച്ചു.

## ഉള്ളടക്കം
പൊന്നാനിയിലെ തീരദേശം പശ്ചാത്തലമായ ഈ ചിത്രത്തിൽ വീട്ടമ്മയായ ഫാത്തിമയാണ് പ്രധാന കഥാപാത്രം. ഭർത്താവായ അഷ്റഫിന്റെ കർശന നിയന്ത്രണത്തിൽ ജീവിക്കുന്ന ഫാത്തിമ തന്റെ മകൻ മൂത്രമൊഴിച്ച മെത്തയ്ക്ക് പകരം പുതിയൊരു മെത്ത വാങ്ങാൻ ശ്രമിക്കുന്നതാണ് കഥയുടെ പ്രമേയം. 

## അഭിനേതാക്കൾ

* ഫാത്തിമയായി ഷംല ഹംസ
* ഉസ്താദായി കുമാർ സുനിൽ 

## നിർമ്മാണം
തമർ കെ വിയും സുധീഷ് സ്കറിയയും ചേർന്നാണ് ചിത്രം നിർമ്മിച്ചത്. പ്രിൻസ് ഫ്രാൻസിസ് ഛായാഗ്രഹണം  നിർവഹിച്ചിരിക്കുന്നു.

## അവലംബം


വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കേരള രാജ്യാന്തര ചലച്ചിത്രമേളയിൽ ഏറ്റവും മികച്ച ചിത്രത്തിനുള്ള പ്രേക്ഷക പുരസ്‌കാരം ലഭിച്ച ചിത്രങ്ങൾ
വർഗ്ഗം:കേരള രാജ്യാന്തര ചലച്ചിത്രമേളയിൽ പുരസ്കാരം ലഭിച്ച സിനിമകൾ
വാതക്കാട്

കേരളത്തിലെ എറണാകുളം ജില്ലയിലെ അങ്കമാലി ബ്ലോക്കിൽ, തുറവൂർ ഗ്രാമപഞ്ചായത്തിനു കീഴിലുള്ള ഒരു ചെറിയ ഗ്രാമമാണ് **വാതക്കാട്**. അങ്കമാലി പട്ടണത്തിൽ നിന്ന് ഏകദേശം 1 കിലോമീറ്റർ അകലെയാണ് ഇത് സ്ഥിതിചെയ്യുന്നത്. വാതക്കാട് ഗ്രാമത്തിന്റെ പിൻകോഡ് 683586 ഉം തപാൽ ഹെഡ് ഓഫീസ് സ്ഥിതിചെയ്യുന്നത് തുറവൂരുമാണ്. ആനപ്പാറ, തലക്കോട്ടുപറമ്പ്, യോർദ്ദാനപുരം, ശിവജിപുരം, പെരിങ്ങാംപറമ്പ്, കിടങ്ങൂർ, പഴോപ്പൊങ്ങ്, തുറവൂർ എന്നിവയാണ് സമീപത്തുള്ള മറ്റ് ഗ്രാമങ്ങൾ. ഇവിടെനിന്ന് ഏകദേശം 8 കിലോമീറ്റർ അകലെയാണ് കൊച്ചി അന്താരാഷ്ട്ര വിമാനത്താവളം സ്ഥിതിചെയ്യുന്നത്. വാതക്കാട് പ്രദേശത്തെ പ്രധാന കാർഷിക ഉൽപ്പന്നങ്ങളിൽ നെല്ല്, റബ്ബർ, തെങ്ങ്, വാഴ, ജാതിക്ക എന്നിവ ഉൾപ്പെടുന്നു. ഈ ഗ്രാമം അങ്കമാലി നിയമസഭാ മണ്ഡലത്തിലും ചാലക്കുടി പാർലമെൻ്റ് മണ്ഡലത്തിലും ഉൾപ്പെടുന്നു.

## ആരാധനാലയങ്ങൾ
ഭാരതറാണി ചർച്ച്, വാതക്കാട്.

## വിദ്യാഭ്യാസ സ്ഥാപനങ്ങൾ
* സെന്റ് ആൻസ് പബ്ലിക് സ്കൂൾ, വാതക്കാട്.
* ലിറ്റിൽ ഫ്ലവർ എൽ.പി. സ്ക്കൂൾ വാതക്കാട്

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ഇളംകാട്

കേരളത്തിലെ കോട്ടയം ജില്ലയിലുള്ള ഒരു ഗ്രാമമാണ് **ഇളംകാട്**. കൂട്ടിക്കൽ ഗ്രാമപഞ്ചായത്തിന്റെ കീഴിലാണ് ഇത് വരുന്നത്. ജില്ലാ ആസ്ഥാനമായ കോട്ടയത്തിന് 48 കിലോമീറ്റർ കിഴക്കായി ഇത് സ്ഥിതി ചെയ്യുന്നത്. ഇളംകാട് ഗ്രാമത്തിന് ഏറ്റവുമടുത്തുള്ള പട്ടണം 14 കിലോമീറ്റർ തെക്കായി സ്ഥിതിചെയ്യുന്ന മുണ്ടക്കയം ആണ്. ഏറ്റവുമടുത്തുള്ള റെയിൽവേ സ്റ്റഷൻ കോട്ടയവും വിമാനത്താവളം കൊച്ചി അന്താരാഷ്ട്ര വിമാനത്താവളവുമാണ്. പ്രാദേശികമായി പുല്ലകയാർ എന്നറിയപ്പെടുന്ന മണിമലയാറിന്റെ പോഷകനദിയെ പരിപോഷിപ്പിക്കുന്നത് അടുത്തുള്ള ഇളംകാട് മലനിരകളിൽ നിന്നാണ്.

## അവലംബം
കരിക്കാട്ടൂർ

കേരളത്തിലെ കോട്ടയം ജില്ലയിലെ കാഞ്ഞിരപ്പള്ളി ബ്ലോക്കിൽ മണിമല ഗ്രാമപഞ്ചായത്തിനു കീഴിലുള്ള ഒരു ചെറിയ ഗ്രാമമാണ് **കരിക്കാട്ടൂർ**. ജില്ലാ ആസ്ഥാനമായ കോട്ടയം നഗരത്തിന് 33 കിലോമീറ്റർ കിഴക്കുഭാഗത്തായി ഇത് സ്ഥിതി ചെയ്യുന്നു. കാഞ്ഞിരപ്പള്ളിയിൽ നിന്ന് ഈ ഗ്രാമത്തിലേയ്ക്കുള്ള ദൂരം ഏകദേശം 13 കിലോമീറ്റർ ആണ്. സമുദ്രനിരപ്പിൽനിന്ന് ശരാശരി 15 മീറ്റർ ഉയരത്തിലാണ് ഈ പ്രദേശം സ്ഥിതിചെയ്യുന്നത്.

## പദോത്പത്തി
മരത്തിൽ നിന്ന് കരി (വളത്തിനും തീ കൂട്ടുന്നതിനും) ഉണ്ടാക്കുന്ന പുരാതന ആചാരത്തിൽ നിന്നാണ് കരിക്കാട്ടൂർ എന്ന പേര് ഉത്ഭവിച്ചതെന്ന് പറയപ്പെടുന്നു. 'കരി' കരിക്കട്ടയും, 'കാട് വനവും, 'ഊര്' സ്ഥലം അല്ലെങ്കിൽ പ്രദേശം. അങ്ങനെ കരിക്കട്ടയുണ്ടാക്കാൻ കാടുകൾ വെട്ടിത്തെളിച്ച സ്ഥലമായ 'കരിക്കാടുകളുടെ ഇടം' കരിക്കാട്ടൂർ ആയി മാറി. 

## വിദ്യാഭ്യാസം
C.C.M ഹൈസ്കൂൾ, KJCM ഹൈസ്കൂൾ എന്നിവ കൂടാതെ ഗവ. എൽ.പി സ്കൂളു ഈ പ്രദേശത്തുണ്ട്.

## രാഷ്ട്രീയം
കാഞ്ഞിരപ്പള്ളി നിയമസഭാ മണ്ഡലത്തിന്റെ ഭാഗമായി ഡോ.എൻ.ജയരാജും പത്തനംതിട്ട പാർലമെന്റ് മണ്ഡലത്തിന്റെ ഭാഗമായി ആൻ്റോ ആൻ്റണിയുമാണ് ഇവിടുത്തെ ജനപ്രതിനിധികൾ.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കഞ്ഞിക്കുഴി, കോട്ടയം ജില്ല

കേരളത്തിലെ കോട്ടയം ജില്ലയിലെ ഒരു സെൻസസ് പട്ടണമാണ് **കഞ്ഞിക്കുഴി**. കോട്ടയം നഗരത്തിന്റെ പ്രാന്തപ്രദേശമാണിത്. കോട്ടയം-കുമളി സംസ്ഥാന പാതയിലാണ് (കെ.കെ. റോഡ്) ഇത് സ്ഥിതി ചെയ്യുന്നത്. ഈരയിൽ കടവ്, നട്ടാശ്ശേരി ഈസ്റ്റ്, വടവാതൂർ, ഇന്ദിരാ നഗർ, ചിദംബരംപടി എന്നിവയാണ് കഞ്ഞിക്കുഴിയുടെ സമീപത്തുള്ള മറ്റു പ്രദേശങ്ങൾ.

## ജനസംഖ്യാശാസ്ത്രം
2011 ലെ ഇന്ത്യൻ കനേഷുമാരി പ്രകാരം കഞ്ഞിക്കുഴിയിൽ 14,076 ജനസംഖ്യയുണ്ടായിരുന്നു. ജനസംഖ്യയുടെ 49% പുരുഷന്മാരും 51% സ്ത്രീകളുമാണ്. കഞ്ഞിക്കുഴിയുടെ ശരാശരി സാക്ഷരതാ നിരക്കായ 86% ദേശീയ ശരാശരിയായ 59.5% നേക്കാൾ കൂടുതലാണ്. ഈ പ്രദേശത്തെ പുരുഷ സാക്ഷരത 88%, സ്ത്രീ സാക്ഷരത 84% എന്നിങ്ങനെയാണ്. ജനസംഖ്യയുടെ 10% 6 വയസ്സിൽ താഴെയുള്ളവരാണ്.

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
കമ്യൂൺ

സവിശേഷമായ ഉദ്ദേശ്യങ്ങളോടെ മനഃപൂർവം നിർമിക്കപ്പെടുന്ന സമുദായമാണ് **കമ്യൂൺ** എന്നറിയപ്പെടുന്നത്. ഒരു കമ്യൂണിൽ,  വ്യത്യസ്ത കുടുംബത്തിൽ നിന്നുള്ള വ്യക്തികൾ, സവിശേഷ ലക്ഷ്യങ്ങൾക്കു വേണ്ടിയും സാമൂഹികമായ ലാഭങ്ങൾക്കു വേണ്ടിയും ഒരുമിച്ചു ജീവിക്കുകയും സമ്പത്തും ഉത്തരദായിത്വങ്ങളും തൊഴിലും വരുമാനവും പങ്കിടുകയും ചെയ്യുന്നു. ഇത്തരം സമുദായത്തിൽ സ്വത്ത് പൊതു ഉടമസ്ഥതയിലായിരിക്കും.  

ഇന്ത്യയിൽ, തമിഴ്നാട്ടിലെ വില്ലുപുരം ജില്ലയിലും, പോണ്ടിച്ചേരിയുടെ ചിലഭാഗങ്ങളിലുമായി സ്ഥിതിചെയ്യുന്ന അരവിന്ദാശ്രമമായ ഓറോവിൽ, കമ്യൂണിന് ഒരു ഉദാഹരണമാണെന്നു പറയാം.
ഒബ്ജക്റ്റ് കോഡ്

കമ്പ്യൂട്ടിങ്ങിൽ, **ഒബ്ജക്ട് കോഡ്** അല്ലെങ്കിൽ **ഒബ്ജക്ട് മോഡ്യൂൾ** എന്നാൽ അസെംബ്ലർ അല്ലെങ്കിൽ കംപൈലർ നിർമിക്കുന്ന ഔട്ട്പുട്ടാണ്. ഇത് പ്രവർത്തനക്ഷമമായ പ്രോഗ്രാമായി പരിവർത്തനം ചെയ്യുന്നതിന്റ ഭാഗമായി യന്ത്രഭാഷയിലേക്ക് പരിഭാഷപ്പെടുത്തപ്പെടുന്നു.

ഓബ്ജക്ട് കോഡ് എന്നത് കംപ്യൂട്ടർ പ്രവർത്തനത്തിന് ആവശ്യമായ നിർദ്ദേശങ്ങളുടേയും കോഡിന്റേയും ഒരു ക്രമമാണിത്. ഇത് സാധാരണയായി മെഷീൻ ഭാഷയിലോ (ബൈനറി കോഡ്) അല്ലെങ്കിൽ രജിസ്റ്റർ ട്രാൻസ്ഫർ ലാംഗ്വേജ് (RTL) പോലുള്ള ഇന്റർമീഡിയറ്റ് ഭാഷയിലോ ഉണ്ടാകും (Intermediate Language (IL) എന്നാൽ, ഇത് ഒരു കോഡിന്റെ ഇടക്കാല രൂപമാണ്. സാധാരണ പ്രോഗ്രാമുകൾ IL ആയി മാറ്റുന്നു, പിന്നീട് അത് കമ്പ്യൂട്ടർ അതിനെ യന്ത്രഭാഷയിലേക്ക് മാറ്റും. ഇത് പ്രോഗ്രാമുകളെ വിവിധ കമ്പ്യൂട്ടറുകളിൽ പ്രവർത്തിക്കാൻ സഹായിക്കുന്നു.). കമ്പ്യൂട്ടറിൽ എഴുതി കിട്ടുന്ന കോഡ് ഒരു പ്രോഗ്രാമിന്റെ അവസാന റിസൾട്ടാണെന്ന് കാണിക്കുന്നു. ആദ്യകാലത്ത്, ഈ കോഡിനെ "സബ്ജക്റ്റ് പ്രോഗ്രാം" എന്നു വിളിച്ചിരുന്നു.
## വിശദാംശങ്ങൾ
ഒബ്ജക്റ്റ് ഫയലുകൾ ചേർത്ത് പ്രവർത്തിക്കുന്ന ഫയലുകളായി (എക്സിക്യൂട്ടബിൾ) മാറ്റാം. ഇത് ഉപയോഗിക്കാനായി, കോഡ് പ്രവർത്തനക്ഷമമായ ഫയലിൽ അല്ലെങ്കിൽ ഒരു ലൈബ്രറിയിൽ സേവ് ചെയ്യണം. ഓബ്ജക്റ്റ് കോഡ് എന്നത് മെഷീൻ കോഡിന്റെ ഒരു ഭാഗമാണ്, അത് ഇതുവരെ പൂർണ്ണമായ പ്രോഗ്രാമുമായി ബന്ധിപ്പിച്ചിട്ടില്ല. ഒബ്ജക്റ്റ് കോഡ് ഒരു ചെറിയ കോഡ് സെറ്റാണ്, ഒരു പ്രോഗ്രാമിന്റെ ഭാഗം മാത്രമായാണ് ഇത് പ്രവർത്തിക്കുക. ഉദാഹരണത്തിന്, ഒരു ലൈബ്രറി (വ്യത്യസ്ത ഫംഗ്ഷനുകൾ അടങ്ങുന്ന കോഡ് കളക്ഷൻ) അല്ലെങ്കിൽ ഒരു മോഡ്യൂൾ (പ്രോഗ്രാമിന്റെ ചെറിയ വിഭാഗം) ഉണ്ടാക്കാൻ ഇത് ഉപയോഗിക്കും. ഈ ഒറ്റപ്പെട്ട ഭാഗങ്ങൾ കൂട്ടിയെടുത്താൽ മാത്രം, പ്രോഗ്രാമിന്റെ പൂർണ്ണ പ്രവർത്തനശേഷിയുള്ള രൂപം ലഭിക്കും.

ഓബ്ജക്ട് കോഡ് പ്രോഗ്രാമിന്റെ മുഴുവൻ ഭാഗമാക്കി ലിങ്ക് ചെയ്യപ്പെടാത്ത മെഷീൻ കോഡിന്റെ ഭാഗമാണ്. ഇത് കമ്പൈലർ സൃഷ്ടിക്കുന്ന ഇടക്കാല ഫയലായി കാണാം. ഓബ്ജക്ട് കോഡ് ഒരു പ്രത്യേക ലൈബ്രറി അല്ലെങ്കിൽ മോഡ്യൂളിനായി സൃഷ്ടിച്ച മെഷീൻ കോഡാണ്, ഇതാണ് പ്രോഗ്രാമിന്റെ ഭാഗമാകുന്നത്. ഓബ്ജക്ട് കോഡിൽ പ്ലേസ്‌ഹോൾഡറുകൾ അല്ലെങ്കിൽ ഓഫ്സെറ്റുകൾ ഉണ്ടാകാം, അവ ലിങ്കർ ഉപയോഗിച്ച് പ്രോഗ്രാമിന്റെ എല്ലാ ഭാഗങ്ങളും ബന്ധിപ്പിക്കാൻ സഹായിക്കുന്നു. മെഷീൻ കോഡ് സിപിയുവിൽ നേരിട്ട് പ്രവർത്തിപ്പിക്കാവുന്ന കോഡാണ്. ഓബ്ജക്ട് കോഡ് തൽക്കാലം പൂർണ്ണമല്ലാത്ത കോഡാണ്, ലിങ്കർ ഉപയോഗിച്ച് പിന്നീട് എല്ലാ ഭാഗങ്ങളും ചേർത്ത് ഒരു പൂർണ്ണ പ്രോഗ്രാമാക്കാൻ സാധിക്കും. ഓബ്ജക്ട് ഫയൽ ഒരു പൂർണ്ണ പ്രോഗ്രാമിന്റെ ഭാഗമായ ഇടക്കാല ഫയലാണ്. ഇത് ഒരു പ്രത്യേക സ്ഥാനത്ത് (സാധാരണ മെമ്മറിയിൽ 0) ആരംഭിക്കാൻ തയ്യാറാക്കപ്പെട്ടിരിക്കും. ഓബ്ജക്ട് ഫയലിൽ പ്രോഗ്രാമിന്റെ നിർദ്ദേശങ്ങൾ ഉൾപ്പെടും, ഉദാഹരണത്തിന്, എവിടെയാണ് ഡാറ്റ സംഗ്രഹിക്കേണ്ടത്, അല്ലെങ്കിൽ എവിടേക്ക് `ജമ്പ്` ചെയ്യേണ്ടതാണെന്ന് പറയുന്ന വിവരങ്ങൾ നൽകുന്നു. ലിങ്കർ എന്നത് ഒരു ടൂൾ ആണ്, ഇത് ഒന്നിലധികം ഓബ്ജക്ട് ഫയലുകൾ എടുത്ത് അവ തമ്മിൽ ബന്ധിപ്പിക്കുകയും പ്രോഗ്രാമിന്റെ എല്ലാ ഭാഗങ്ങളും ശരിയായ സ്ഥാനങ്ങളിൽ ക്രമീകരിക്കുകയും ചെയ്യും. ഉദാഹരണത്തിന്, പ്രോഗ്രാമിലെ ഓരോ ഭാഗവും യഥാർത്ഥ മെമ്മറി സ്ഥലത്തേക്ക് നീക്കപ്പെടുകയും കൂട്ടിച്ചേർക്കുകയും ചെയ്യും.

അസംബ്ലർ അസംബ്ലി കോഡ് മെഷീൻ കോഡായി മാറ്റുന്ന ഒരു ഉപകരണമാണ്. ലിങ്കർ വിവിധ ഒബ്‌ജക്ട് ഫയലുകളും ലൈബ്രറി ഫയലുകളും ചേർത്ത് പ്രവർത്തനക്ഷമമായ പ്രോഗ്രാം ഉണ്ടാക്കുന്നു. അസംബ്ലർ ചിലപ്പോൾ നേരിട്ട് മെഷീൻ കോഡിലേക്ക് ഫയലുകൾ സൃഷ്ടിക്കുന്നു. അസംബ്ലർ ചെറുതും അടിസ്ഥാനപരവുമായ പ്രവർത്തനങ്ങൾ മാത്രമേ ചെയ്യൂ. ലിങ്കർ മുഴുവൻ പ്രോഗ്രാമിന്റെ ക്രമീകരണവും സ്ഥിരതയും ഉറപ്പാക്കുന്നു.

## അവലംബം
നവോദയം ഗ്രന്ഥശാല, നീരാവിൽ

കൊല്ലം കോർപ്പറേഷനിലെ നീരാവിൽ വാർഡിൽ സ്ഥിതി ചെയ്യുന്ന ഗ്രന്ഥശാലയാണ് **നവോദയം ഗ്രന്ഥശാല.** നിരവധി പ്രമുഖരായ സാംസ്കാരിക പ്രവർത്തകരുടെയും കലാകാരന്മാരുടെയും സന്ദർശനവും സഹകരണവും കൊണ്ട് ശ്രദ്ധേയമാണ് ഈ ഗ്രന്ഥാലയം. 30,000ത്തിലേറെ പുസ്തകവും ബഹുനില  മന്ദിരവും ഓപ്പൺ എയർ ഓഡിറ്റോറിയവും സ്വന്തമായുണ്ട്.
## ചരിത്രം
നീരാവിൽ ഒളിവിൽ കഴിയുമ്പോൾ തെക്കൻ തിരുവിതാംകൂറിലെ കർഷകത്തൊഴിലാളി പ്രസ്ഥാനത്തിന്റെ നേതാവായിരുന്ന സി.എസ്. ഗോപാലപിള്ളയുടെ പ്രോത്സാഹനത്തിൽ ഒരുകൂട്ടം യുവാക്കൾ വാടക കടമുറിയിൽ രൂപീകരിച്ച ഗ്രന്ഥശാല 2024 ൽ എഴുപത്തഞ്ചാം വാർഷികം ആഘോഷിച്ചു. വൈദ്യകലാനിധി കെ.പി. കരുണാകരൻ വൈദ്യർ പ്രഥമ പ്രസിഡന്റും കെ. സുലൈമാൻ സെക്രട്ടറിയുമായിരുന്നു. വിദ്യാഭ്യാസ മന്ത്രിയായിരിക്കെ എം.എ. ബേബി കല്ലിടൽ നിർവഹിച്ച ബഹുനില മന്ദിരം നാടിന്‌ സമർപ്പിച്ചത് ഗായകൻ കെ. ജെ. യേശുദാസായിരുന്നു. പത്മവിഭൂഷൺ ഉസ്താദ് അലി അക്ബർഖാൻ ഗ്രന്ഥശാലാ രജതജൂബിലി ആഘോഷത്തിന്‌ എത്തിയിരുന്നു. ഉസ്താദിനെ ഗ്രാമസദസ്സിന് അന്ന് പരിചയപ്പെടുത്തിയത്  ടി. പത്മനാഭനായിരുന്നു. 
## ഗ്രന്ഥശാല സന്ദർശിച്ച പ്രമുഖർ
ലഘുചിത്രം|കൊല്ലം നീരാവിൽ വച്ച് 2000-മാണ്ടിൽ നടന്ന ഒരു കച്ചേരിയിൽ നിന്ന്
* പത്മവിഭൂഷൺ ഉസ്താദ് അലി അക്ബർഖാൻ
* കെ.ജെ.യേശുദാസ്
* പാരീസ് വിശ്വനാഥൻ
* സുഭാഷിണി അലി
ലഘുചിത്രം|പാരീസ് വിശ്വനാഥൻ നീരാവിൽ നവോദയത്തിൽ 2014 ജൂലൈ 19 ന്

## പുരസ്കാരങ്ങൾ
* പ്രവർത്തന മികവിന് കേരള സ്റ്റേറ്റ് ലൈബ്രറി കൗൺസിലിന്റെ ഏറ്റവും വലിയ പുരസ്‌കാരമായ ഇ.എം.എസ് അവാർഡ്
* മികച്ച സാംസ്‌കാരിക പ്രവർത്തനത്തിനുള്ള സമാധാനം വി.പരമേശ്വരൻ അവാർഡ്
* ജില്ലാ ലൈബ്രറി കൗൺസിലിന്റെ ജില്ലയിലെ മികച്ച ഗ്രന്ഥശാലയ്ക്കുള്ള പ്രഥമ പുത്തൂർ സോമരാജൻ അവാർഡ്  
* കൊല്ലം കോർപ്പറേഷൻ പരിധിയിൽ തുടർച്ചയായി എ പ്ലസ് നേടുന്ന ഗ്രന്ഥശാലയ്ക്കുള്ള കോർപ്പറേഷൻ പാരിതോഷികവും ഉപഹാരവും
## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
വെള്ളിലപ്പള്ളി

കേരളത്തിലെ കോട്ടയം ജില്ലയിലെ മീനച്ചിൽ താലൂക്ക് പരിധിയിലുള്ള ഒരു ഗ്രാമമാണ് **വെള്ളിലപ്പള്ളി**. ഇത് രാമപുരം ഗ്രാമപഞ്ചായത്തിനു കീഴിലാണ്. പാലായിൽ നിന്ന് ഏകദേശം 11 കിലോമീറ്ററും ജില്ലാ ആസ്ഥാനമായ കോട്ടയത്ത് നിന്ന് ഏകദേശം 42 കിലോമീറ്ററും അകലെയാണ് ഈ ഗ്രാമം സ്ഥിതിചെയ്യുന്നത്.

## ഭൂമിശാസ്ത്രം
ഗ്രാമത്തിൻ്റെ ഭൂമിശാസ്ത്രപരമായ വിസ്തീർണ്ണം 2981 ഹെക്ടറാണ്. സെൻസസ് 2011-ലെ വിവരങ്ങൾ പ്രകാരം വെള്ളിലപ്പള്ളി ഗ്രാമത്തിന്റെ ലൊക്കേഷൻ കോഡ് അല്ലെങ്കിൽ വില്ലേജ് കോഡ് 628116 ആണ്. നെൽവയലുകളും കുന്നുകളും സമതല പ്രദേശങ്ങളുമടങ്ങിയതാണ് ഈ ഗ്രാമം. ഭൂരിഭാഗം ജനങ്ങളുടെയും പ്രധാന വരുമാന മാർഗ്ഗം കൃഷിയാണ്. 

## ജനസംഖ്യാശാസ്ത്രം
2001 ലെ കനേഷുമാരി പ്രകാരം വെള്ളിലപ്പള്ളി ഗ്രാമത്തിൽ 8,477 പുരുഷന്മാരും 8,613 സ്ത്രീകളും ഉൾപ്പെടെ 17,090 ജനസംഖ്യയുണ്ട്.  ഗ്രാമത്തിലെ സാക്ഷരതാ നിരക്ക് 89.42% ആണ്, അതിൽ 90.05% പുരുഷന്മാരും 88.80% സ്ത്രീകളും സാക്ഷരരാണ്.

## അവലംബം
ആനക്കല്ല്

കോട്ടയം ജില്ലയിലെ കാഞ്ഞിരപ്പള്ളി ബ്ലോക്കിലെ ഒരു ഗ്രാമമാണ് **ആനക്കല്ല്**. കാഞ്ഞിരപ്പള്ളി-ഈരാറ്റുപേട്ട റോഡിൽ, കാഞ്ഞിരപ്പള്ളി പട്ടണത്തിന് സമീപത്താണ് ഇതിന്റെ സ്ഥാനം. ജില്ലാ ആസ്ഥാനമായ കോട്ടയത്തിന് 58 കിലോമീറ്റർ കിഴക്കായി ഇത് സ്ഥിതി ചെയ്യുന്നു. കാഞ്ഞിരപ്പള്ളി ഗ്രാമപഞ്ചായത്തിലെ വാർഡുകളിൽ ഒന്നാണിത്. കപ്പാട്, പിണ്ണാക്കനാട്, തിടനാട്, കാളകെട്ടി, ചെമ്മലമറ്റം, തോട്ടുമുഖം എന്നിവയാണ് ഈ ഗ്രാമത്തിന് സമീപത്തുള്ള മറ്റ് പ്രദേശങ്ങൾ. 

## വിദ്യാഭ്യാസ സ്ഥാപനങ്ങൾ

* സെന്റ് ആന്റണീസ് പബ്ലിക് സ്കൂൾ.

## അവലംബം